title: July Morning

text: Vaikka ”July Morning” julkaistiin singlenä vain Japanissa, Venezuelassa ja Yhdysvalloissa (liveversio), kappale on yksi Uriah Heepin tunnetuimmista ja samalla sitä pidetään yleisesti yhtenä yhtyeen legendaarisimmista lauluista. Japanin- ja Venezuelan-versioissa singlejen b-puolena toimi ”Love Machine”, joka on myös julkaistu "Look at Yourself" -albumilla. Yhdysvaltain liveversiossa b-puolena toimi sen sijaan kappaleen ”Tears in My Eyes” liveversio.


title: July Morning

text: Vuonna 1995 Radiomafia lisäsi ”July Morningin” Top 500 -kappalelistalleen.


title: July Morning

text: ”July Morning” on coveroitu useaan otteeseen. Muun muassa Osmo's Cosmos, Axel Rudi Pell ja Grzegorz Kupczyk ovat tehneet oman versionsa kappaleesta.


title: July Morning

text: Joka vuosi 30. kesäkuuta Bulgariassa ihmisiä ympäri maata matkustaa Mustanmeren rannikolle katsomaan 1. heinäkuuta tapahtuvaa auringonnousua. Ihmiset monesti laulavat ”July Morningia” tapahtuman aikana. Kappaleen alun urkuintroa on käytetty jopa häämarssina.


title: Napolin maakunta

text: Napolin maakunta (, napolin kielellä "Pruvincia 'e Nàpule") oli yksi Italian maakunnista. Maakunnan korvasi hallinnollisena alueena 1.1.2015 alkaen Napolin metropolikaupunki. Maakunnan pääkaupunki oli Napoli.


title: Napolin maakunta

text:
Maakunta sijaitsi Campanian alueella Italian eteläosassa. Maakunnan pinta-ala oli 1 171 neliökilometriä. Maakunnan toiminnan päättyessä vuoden 2014 lopussa se muodostui 92 kunnasta ja sen asukasluku oli 3 127 390.
Napolin maakunnan asukasluvultaan suurimmat kunnat olivat 31.12.2014:


Jalkapallon Afrikan-mestaruuskilpailut 1974 olivat yhdeksännet jalkapallon Afrikan-mestaruuskilpailut. Kisat järjesti Afrikan jalkapalloliitto ja kisaisäntänä oli Egypti. Egypti oli toinen valtio joka järjesti kisat toisen kerran. Egypti isännöi jo toisia Afrikan-mestaruuskilpailuja vuonna 1959.


title: Jalkapallon Afrikan-mestaruuskilpailut 1974

text: Kuten edellisissä kisoissa 1972 lopputurnauksessa oli mukana kahdeksan joukkuetta. Joukkueet oli jaettu kahteen neljän joukkueen lohkoon. Kilpailut voitti Zaire. Zaire oli voittanut mestaruuden jo 1968, mutta nimellä Kongon demokraattinen tasavalta. Mestaruus ratkesi vasta uusintaottelulla Sambiaa vastaan. Uusintaottelu päättyi 2–0.9 maalia


title: Kuusankosken biopolttoainevoimalaitos

text: Kuusankosken biopolttoainevoimalaitos on toinen suuri voimalaitos Kouvolan Kuusankoskella. Sen energia perustuu puunjalostusteollisuuden sivutuotteeksi jäävään puuainekseen tai metsistä saatavaan puunjalostusteollisuudelle kuitupuuksi harvennushakkuissa kelpaamattomaan energiapuuhun.


title: Kuusankosken biopolttoainevoimalaitos

text: Laitos vihittiin 28. lokakuuta 2002 ja se tuottaa lämmön lisäksi sähköä 76 MW:n teholla Kymi Paper Oy:lle (UPM-Kymmene) ja Kouvolan Seudun Sähkö Energialle. Lämpöä biomassavoimala tuottaa 125 MW prosessilämpönä ja kaukolämpöä 15 MW Kymi Paperille sekä 40 MW Kouvolan kaupungille.


title: Kuusankosken biopolttoainevoimalaitos

text: Energianlähteinä toimivat UPM-Kymmenen Kuusankosken tehtaalta saatava kuorinnassa syntynyt puunkuori, liete ja puru. Kymin Voima Oy on Kouvolan Seudun Sähkö Oy: ja Pohjolan Voima Oy:n yhteisyritys.


title: Roger Jackson

text: Roger Labon Jackson (s. 1959 Atlanta, Georgia) on yhdysvaltalainen ääninäyttelijä, joka tunnetaan kenties parhaiten kaikista neljästä Scream-elokuvista murhaajan äänenä puhelinsoitoissa, sekä animaatiosarjasta Tehotytöt Mojo Jojon ääniroolista.


title: Roger Jackson

text: Jackson vietti nuoruutensa Georgiassa, jossa hän innostui nukketeatterista. Jackson ryhtyikin esiintymään nukketeattereissa nuorena, jonka myötä hän opiskeli teatterinäyttelemistä esiintyen muun muassa Shakespeare ja Chekhov näytelmissä. 1990-luvulla Jackson päätyi ääninäyttelijäksi, jonka myötä hän on tehnyt äänityötä mainosten lisäksi animaatioihin ja videopeleihin. Enimmäkseen Jacksonia on kuitenkin kuultu lukuissa Star Wars aiheisissa videopeleissä, sekä elokuvissa kuten Scream 3.


title: Kristian Wåhlin

text: Kristian Wåhlin (s. 1971) on ruotsalainen, Göteborgista kotoisin oleva muusikko, graafinen suunnittelija ja albumikansitaiteilija, joka on tehnyt töitä useille artisteille extreme metal -piireissä maailmanlaajuisesti. Hänet tunnetaan myös taiteilijanimellä Necrolord. Wåhlinin ateljee sijaitsee Höganäsissa, Ruotsissa.


title: Kristian Wåhlin

text: Wåhlin kiinnostui taiteesta ollessaan Schillerska skolanissa, joka on koulu Göteborgin keskustassa. Hän mainitsi varhaisiksi vaikuttajikseen romantiikan ja renessanssin maalarit kuten Caspar David Friedrich, Albrecht Dürer ja Hieronymus Bosch. Tänä aikana hän alkoi myös opiskella musiikkia.


title: Kristian Wåhlin

text: 17-vuotiaana Wåhlin alkoi soittaa kitaraa ja perusti yhtyeen Grotesque kouluystävä Tomas Lindbergin (laulu), Alf Svenssonin (kitara) ja Tomas Erikssonin (rummut) kanssa. Grotesque hajosi 1990, ja jäsenet perustivat At the Gatesin, joka on yksi melodisen death metalin Göteborg-tyylin kehittäjistä. Wåhlin teki yhteistyötä Lindbergin ja muiden At the Gates -jäsenten kanssa lyhyen aikaa death metal -yhtye Liers in Waitissa, ja Wåhlin suunnitteli At the Gatesin merkkiteoksen "Slaughter of the Soulin" "venäläinen ikoni"-kansitaiteen.


title: Kristian Wåhlin

text: At the Gatesin kanssa harjoittelurakennuksen jakanut Dissection tilasi Wåhlinin kuvituksia albumeita "The Somberlain" ja "Storm of the Light's Bane" varten; jälkimmäinen esitteli pahamaineisen "viikatemiesratsastajan" keskellä lumista tundraa. Norjalaisen black metal -yhtye Emperorin alkuunpaneva esikoisalbumi "In the Nightside Eclipse"sai myös Wåhlinin kansitaiteen. Wåhlin jatkoi urallaan kansitaiteiden tekoa eurooppalaisille death, black, doom, power ja goottimetalliyhtyeille 2000-luvulla.


title: Kristian Wåhlin

text: Wåhlin vaikutti yhtyeissä Liers in Wait ja Decollation, kunnes ne hajosivat 1990-luvun puolivälissä. Vuonna 1995 hän perusti goottimetalliyhtye Diaboliquen, jossa vaikutti jäseniä hänen aiemmista yhtyeistään. Diabolique viimeisin albumi oli vuoden 2001 "The Green Goddess", eikä yhtye ole julkaissut mitään sen jälkeen. Wåhlin teki yhteistyötä pitkäaikaisen ystävänsä Lindbergin kanssa rockyhtyeessä The Great Deceiver, kunnes yhtye hajosi 2005 mutta palasi yhteen 2007. Lisäksi Wåhlin teki yhteistyötä Converge-laulaja Jacob Bannonin kanssa yhtyeen albumin "Life is Wasted on the Living" kansitaiteen kanssa.


title: Easy Livin’

text: Easy Livin’ (tai Easy Living) on brittiläisen Uriah Heep -yhtyeen kuuluisa, vuonna 1972 julkaistu kappale, joka sisältyy yhtyeen albumille "Demons and Wizards".


title: Easy Livin’

text: Kappale on kokonaan Uriah Heepin silloisen kosketinsoittaja-kitaristin Ken Hensleyn käsialaa. Tyyliltään se on suoraviivainen, iskevä hard rock -kappale. Kappaleen esittävät David Byron (laulu), Ken Hensley (kosketinsoittimet, taustalaulu), Mick Box (kitara), Gary Thain (bassokitara) ja Lee Kerslake (rummut). Kappaleen sanoitukset kertovat laulun nimen mukaisesti ”helposta elämästä”.


title: Easy Livin’

text: Kappale on julkaistu singlenä, mutta sen b-puolella on ollut eri kappaleita eri maissa. Useimmiten b-puolella on ollut vuoden 1970 hittikappale ”Gypsy”. Muita b-puolen kappaleita ovat mm. ”All My Life” ja ”Traveller in Time” (Portugalin vuoden 1976 julkaisussa). Nämä molemmat sisältyvät "Demons and Wizards" -albumille.


title: Easy Livin’

text: Kappaleesta julkaistiin vuonna 1989 singlenä live-versio. Vuonna 2006 Uriah Heep julkaisi "" -nimisen kokoelman, johon sisältyi myös sen nimikappale. Vuonna 2009 yhtye julkaisi laulusta "Celebration"-albumillaan vaihtoehtoisen studioversion.


title: Easy Livin’

text: ”Easy Livin’” ei yltänyt kotimaansa singlelistoille, mutta se oli menestys Alankomaissa, Saksassa ja Skandinaviassa. Kappale nostikin ”The Wizardin” ohella yhtyeen suursuosioon.


title: Easy Livin’

text: Vuonna 1995 Radiomafia lisäsi ”Easy Livin’” -kappaleen Top 500 -kappalelistalleen.


title: Easy Livin’

text:
A-puoli
B-puoli


title: Easy Livin’

text: ”Easy Livin’” -kappaleesta ovat tehneet oman cover-versionsa ainakin A-ha, Blackfoot, D.C. Cooper, W.A.S.P. ja Vilperin Perikunta.


title: Scott Cleverdon

text: Scott A. Cleverdon (s. 31. heinäkuuta 1969 Edinburgh, Skotlanti) on skotlantilainen näyttelijä, joka tunnetaan muun muassa elokuvasta Ennustus 3 – paluu Pyrielin roolistaan, sekä animaatiosarjasta Hämähäkkimies Carnagen ääniroolista. Hän on toiminut myös Obi-Wan Kenobin roolissa videopeleissä ja .


title: Scott Cleverdon

text: Cleverdon opiskeli näyttelemistä Glasgow'ssa Royal Scottish Academy of Music and Drama -koulussa. Hän on ollut naimisissa vuodesta 1994 lähtien Assumpta Sernan kanssa.


title: The Magician’s Birthday (kappale)

text: The Magician’s Birthday on Uriah Heepin kappale, joka julkaistiin vuonna 1972 samannimisellä albumilla. Sen ovat kirjoittaneet yhdessä kitaristi Mick Box, kosketinsoittaja-kitaristi Ken Hensley ja rumpali Lee Kerslake. Kappaleessa on runsaasti progressiivisen rockin piirteitä, ja se koostuu useasta osasta. Se kestää yli kymmenen minuuttia ja päättää albumin.


title: The Magician’s Birthday (kappale)

text: Kappaleen sanoituksissa kerrotaan hyvästä ja pahasta taikuudesta. Kappaleen sanoituksissa ei lauleta itse hyvän ja pahan taistelusta, vaan se kuvataan kitaristi Mick Boxin ja rumpali Lee Kerslaken kitara-rummut -duetossa. "The Magician’s Birthday" -albumin hyvän ja pahan taistelua kuvaava kansikuva toimi inspiroijana kappaleeseen. Kitara-rummut -duetto syntyi, kun yhtyeen jäsenet olivat työstämässä kappaletta. Tällöin jäsenet keksivät dueton, jossa ainoastaan kitara ja rummut tekisivät kappaleeseen villin tunnelman, joka muistuttaisi taistelua.


title: The Magician’s Birthday (kappale)

text: Yhtye ei ollut kappaleen ensimmäiseen äänitykseen tyytyväinen ja oli siirtynyt pubin puolelle hakemaan inspiraatiota. Palattuaan pubista Mick Box ja Lee Kerslake äänittivät hyvän ja pahan taistelua kuvastavan kitara-rummut-dueton. ”Happy Birthday” -kohdassa kuultavan kazoon soittaa Kerslake.


title: The Magician’s Birthday (kappale)

text: Itse albumista oli Ken Hensleyn mukaan alun perin tarkoitus tulla konseptialbumi ja ”The Magician’s Birthdayn” piti olla sen teemakappale. Tiukka aikataulu ja levy-yhtiön vaatimukset kuitenkin estivät sen.


title: The Magician’s Birthday (kappale)

text: ”The Magician’s Birthday” alkaa yhtyeelle tyypillistä hard rockia edustavalla osiolla, jonka jälkeen kappale siirtyy jammaavaan ”Happy Birthday” -osioon. Tämän jälkeen kappale palaa hetkeksi alun hard rockiin, jonka jälkeen kappaleessa alkaa lyhyt ja synkkä kosketinsoitinvetoinen osio, joka päättyy kun kitara-rummut-duetto alkaa. Kitara-rummut-dueton jälkeen kappaleessa alkaa space rock- tyylinen osio, joka kestää kappaleen loppuun saakka.


title: The Magician’s Birthday (kappale)

text: Kappale on saanut arvostelijoilta kaksijakoisen vastaanoton; esimerkiksi progarchives.com -sivuston arvostelijan mielestä ”kappale on yksi niistä, jotka tekevät albumista kuuntelemisen arvoisen”. Sen sijaan starling.rinet.ru-sivuston arvostelija pitää kappaletta ”kärsimyksenä”. Myös "Circus" -musiikkilehden arvostelija jättää ”The Magician’s Birthdayn” mainitsematta, kun hän nimeää albumin ”parhaita hetkiä”.


title: The Magician’s Birthday (kappale)

text: ”The Magician’s Birthdaysta” on julkaistu Expanded De-Luxe Editionilla (2003) muokattu versio, jossa ei ole kitara-rummut -duettoa, nimellä ”Happy Birthday”. Japanilainen Takarazuka Grand Review julkaisi albumillaan "La La Fantaseek" kappaleesta oman versionsa.


title: Pimeyden sydän

text: Pimeyden sydän () on puolalaissyntyisen brittikirjailijan Joseph Conradin romaani, joka ilmestyi alun perin kolmiosaisena jatkokertomuksena "Blackwood's Magazine" -lehdessä vuonna 1899 ja kirjana ensimmäisen kerran vuonna 1902. Kirjaa pidetään merkittävänä englanninkielisenä teoksena ja osana länsimaista kaanonia.


title: Pimeyden sydän

text: Kirja kertoo miehestä, joka tunkeutuu jokilaivalla Kongojokea pitkin syvälle Kongoon tavatakseen mielessään myyttiset mittasuhteet saaneen norsunluukauppias Kurtzin.


title: Pimeyden sydän

text: Teoksen suomennos ilmestyi 1968 suomentajana Kristiina Kivivuori. Käännös saa Raisa Kuikan Kiiltomato-sivustolla kirjoittamassa arviossa kiitokset teoksen arvoisena suomennoksena, joka ei vielä 2000-luvulla ole vanhentunut eräitä pikku yksityiskohtia lukuun ottamatta.


title: Pimeyden sydän

text: Francis Ford Coppolan elokuva "Ilmestyskirja. Nyt." (1979) pohjautuu löyhästi "Pimeyden sydämeen", mutta tapahtumat on siirretty Vietnamin sodan aikaiseen Kaakkois-Aasiaan.


title: OAO Fortum

text: OAO Fortum () on Länsi-Siperiassa sijaitseva alueellinen voima- ja lämpöyhtiö, jonka omistaa lähes kokonaan suomalainen Fortum Oyj. Aiemmin ennen Venäjän energiatuotannon yksityistämisprosessia yhtiön omisti valtiollinen RAO JeES Rossii. Sen jälkeen vuoteen 2009 yhtiön nimi oli TGK-10 (). Fortum hankki maaliskuussa 2008 TGK-10:stä 76,5 %:n osuuden ja teki vähemmistöosakkaille ostotarjouksen näiden vielä omistamista osakkeista. Marraskuun lopulla Fortumin omistusosuus oli 93.4 % ja yhtiö vedettiin pörssistä. Yhtiön nimi muutettiin OAO Fortumiksi huhtikuussa 2009. Yhtiön kotipaikka on Tšeljabinsk ja sen pääjohtaja Aleksandr Tšuvajev.


title: OAO Fortum

text: Yhtiö toimii Tšeljabinskin, Kurganin ja Tjumenin alueilla ja Hanti-Mansiassa. Sen tytäryhtiöihin kuuluvat mm. kolme Tšeljabinskin lämpövoimalaitosta, yksi hiilivoimalaitos Tšeljabinskissa, Argajašin lämpövoimalaitos, Tobolskin lämpövoimalaitos ja kaksi Tjumenin lämpövoimalaitosta ja Njaganin hiilivoimalaitos. Argajašin voimala tuottaa sähköä Majak-ydinjätelaitokselle ja Ozjorskin suljetulle kaupungille.


title: OAO Fortum

text: Lämpövoimalaitokset, jotka tuottavat myös sähköä, ovat maakaasukäyttöisiä ja riippuvaisia Gazpromin maakaasun Venäjän hinnoista.


title: Pete Capella

text: Pete Capella (oik. Peter Regerland Capella, s. 3. kesäkuuta 1977 Red Bank, New Jersey) on yhdysvaltalainen ääninäyttelijä, joka tuli tunnetuksi dubattuaan Jaden Yukia Yu-Gi-Oh! GX:ssä ja myöhemmin vuonna 2006 Silver the Hedgehogia hahmon ensi pelissä Sonic the Hedgehog.


title: Pete Capella

text: Capella syntyi Red Bankissa ja kasvoi Middletownissa, New Jerseyssä, jossa hän myös opiskeli näyttelemistä Salisburyn yliopistolla. Tämän jälkeen Capella on esiintynyt televisiomainoksissa, tehnyt mainosjuontoja ja ääninäytellyt animaatioissa. Hän opettaa myös näyttelemistä ja improvisointia. Dubatessaan Yu-Gi-Oh! GX:ää ja äänitettyään samalla ensimmäisen alkuperäisen ääniroolinsa Teini-ikäisiin mutanttininjakilpikonniin Capella työskenteli 4Kidsille asuessaan New Yorkissa. Jätettyään 4Kidsin hän muutti Kaliforniaan, kun Viz Median agentti pyysi Capellaa kertojaääneksi muutamiin mainoksiin, sekä tuleviin animesarjoihin. Huolimatta muutosta Capella jatkoi dubbaamistaan Yu-Gi-Oh! GX:n parissa. Hänellä oli myös vuonna 2009 pienirooli elokuvassa Turtles Forever, jossa Capella toimi Donatellon äänenä elokuvan lopussa.


title: Casertan maakunta

text: Casertan maakunta on yksi Italian maakunnista. Se sijaitsee Campanian alueella Etelä-Italiassa, ja sen pääkaupunki on Caserta. Maakunta on pinta-alaltaan 2 651 neliökilometriä ja asukkaita siellä on runsaat 900 000. Maakunnassa on 104 kuntaa.


title: Casertan maakunta

text: Casertan ikiaikainen lempinimi on "Campahia felix", onnekkaiden Campania, koska alueen maaperä on hedelmällistä ja ympäristö muutenkin suotuisa. Matkailunähtävyyksinä alueella ovat luonnonpuistot, pitkät hiekkarannat ja joukko historiallisia kohteita kuten Casertan palatsi.


title: Casertan maakunta

text: Alue on tunnettu viineistä, kastanjoista ja puhvelinmaitojuustoista.


title: Frosinonen maakunta

text: Frosinonen maakunta () on maakunta Lazion alueella Keski-Italiassa.


title: Frosinonen maakunta

text: Frosinonen maakunnan pinta-ala on 3 247 neliökilometriä ja asukkaita siellä on vajaat 500 000. Maakunnassa on 91 kuntaa, ja sen pääkaupunki on Frosinone.


title: Frosinonen maakunta

text: Frosinonen maakunta perustettiin kuninkaan määräyksellä vuonna 1926. Frosinonen lisäksi sen suurimpia kaupunkeja ovat Cassino, Alatri ja Sora.


title: Cassino

text: Cassino on kaupunki Italiassa Frosinonen maakunnassa Rooman ja Napolin välisen moottoritien ja junaradan varrella. Kaupungissa on vajaat 40 000 asukasta.


title: Cassino

text: Cassino sijaitsee luostaristaan kuuluisan Monte Cassinon kukkulan juurella laaksossa, jossa virtaavat Gari ja Rapido-joet.


title: Cassino

text: Alue tunnetaan myös toisen maailmansodan yhdeksi käännekohdaksi muodostuneesta Monte Cassinon taistelusta.


title: Cassino

text: Cassinossa on yliopisto.


title: Cassino

text: Cassinon autotehdas on perustettu vuonna 1972. Vuonna 2016 siellä aloitettiin Alfa Romeo Giulian ja vuonna 2017 Alfa Romeo Stelvion valmistus. Tehdas työllistää noin 4300 henkeä.


title: Skalaarifunktio

text: Skalaarifunktio on matematiikassa kuvaus R:stä R:ään. Funktio on määritelty siis "n"-ulotteisessa euklidisessa avaruudessa, ja sen arvot ovat reaalilukuja. Tärkeimmät skalaarifunktiot ovat jatkuvia. Skalaarifunktion derivaatta on vektorifunktio, ja sitä kutsutaan gradientiksi.


title: Sodan etiikka

text: Sodan etiikassa tarkastellaan väkivallan oikeutusta ja otetaan kantaa maanpuolustuksen oikeutukseen. Jonathan Glover kirjassaan "Ihmisyys" ajattelee että ihmisillä on moraaliresursseja, jotka ovat syntyneet kasvatuksen, yhteisön arvojen ja uskonnollisuuden seurauksena. Moraaliresurssit ovat toimintamalleja, joita seuraamalla toimimme siviilimaailmassa moraalisesti oikein. Sodassa ihmisarvo unohdetaan ja moraaliresurssit murtuvat, jolloin normaalitilassa oleva etiikka muuttuu toisenlaiseksi. Sotilaskoulutus eräällä tavalla tähtää siihen että kykenemme toimimaan tosipaikan tullen moraaliresursseistamme välittämättä.


title: Sodan etiikka

text: Filosofit Emmanuel Levinas (1906-1995) ja Simone Weil (1909-1943) ovat kehittäneet eettisiä tulkintoja sodankäynnistä ja tulevat siihen tulokseen, että länsimaisen ajattelun perinne on edesauttanut väkivallan muotojen kehittymistä ja ilmentymistä. Levinas pitää ajatusta sodasta koko länsimaisen ajattelun voimana eikä vain aseelliseen väkivaltaan kuuluvana ilmiönä. Sodan ajatuksen voima määrää jokaiselle ja kaikelle paikan länsimaisessa todellisuudessa niin, että yksilö saa merkityksen vain sen funktion tai roolin mukaan, joka hänellä kyseisessä järjestelmässä on. Levinasille myös talous ja työ ovat sodan ulottuvuuksia.


title: Sodan etiikka

text: Weilille ja Levinasille ihminen on luonnostaan itsenäinen eettinen subjekti, joka ainoana pystyy ratkaisemaan toimintansa hyvän ja pahan. Koska ihminen elää muiden ihmisten kanssa, ovat yksilölliset hyvän ja pahan ratkaisut välttämättä riippuvaisia myös muista ihmisistä, jotka ovat itsessään oman hyvänsä ja pahansa ratkaisijoita. Eettinen asetelma on selvimmillään kahden ihmisen erityisessä kohtaamisessa: jos toinen ihminen on hetkellisesti tai pysyvästi toisen ihmisen armoilla, liittyen esimerkiksi väkivallan, kuoleman tai sairauden tilanteeseen, on sillä, jolla on valta tällaisessa tilanteessa, poikkeuksellinen mahdollisuus tutkia, mitä tarkoittaa ratkaista oma hyvä ja paha, oikea ja väärä eettisesti. Eettinen käsky älä tapa voi perustua vain mahdollisuuteen surmata toinen ihminen.


title: Sodan etiikka

text: Oikeutetun sodan teorian mukaan sota voi olla oikeutettu tiettyjen ehtojen vallitessa.


title: Sodan etiikka

text: Hugo Grotius ja Francisco Suárez korostivat luonnonoikeuteen liittyvän sodan ajatusta, jolloin sodankäynnin rajoitukset tulivat pohdinnan kohteeksi. Ihmisten tuli olla sotaa käydessäänkin ihmisiä eikä petoja. Grotius (1583-1645) oli kansainvälisen oikeuden perustaja. Kansainvälisen oikeuden käsitteessä hän erotti toisistaan luonnonoikeudet ja valtioiden väliset sopimukset.


title: Sodan etiikka

text: Grotiuksen ajatteluun perustuen vuonna 1907 vahvistettiin Haagin sopimukset, joissa määriteltiin oikeutettuja sodankäyntimenetelmiä ja siviiliväestön koskemattomuuden periaate. Toisen maailmansodan jälkeen vahvistettiin vuonna 1947 Geneven sopimus ja sen lisäpöytäkirja vuonna 1977, jossa muunnettiin oikeutettujen sodankäyntimenetelmien periaatteet ohjusaikakauteen sopiviksi. Pyrkimyksenä on ennen muuta siviiliväestön suojeleminen.


title: Sodan etiikka

text: Sodan ongelman pohdinnassa on kristillisten kirkkojen piirissä ollut kolme päälinjaa: pyhän sodan teoria, pasifismi ja oikeutetun puolustautumisen periaate. Pyhän sodan eli uskonsodan periaate perustui vanhatestamentillisiin aineksiin ja kristinuskon absoluuttisuuden korostamiseen. Periaatteen mukaista ajattelua esiintyi mm. ristiretkien ja siirtomaiden valloitusten yhteydessä. Nykyään kristilliset kirkot ovat selkeästi torjuneet pyhän sodan periaatteen.


title: Sodan etiikka

text: Osa kristityistä piti jo ensimmäisinä vuosisatoina sopimattomana asepalvelusta ja sotaan osallistumista. Osaksi asepalvelusta vastustettiin sen tähden, että sotilaat olivat velvollisia uhraamaan epäjumalille sekä antamaan keisarille ehdottoman kuuliaisuuden lupauksen. Kristityt olivat vähemmistöryhmä, joten he eivät joutuneet vastaamaan sodan ongelmaan yhteiskunnan kokonaisvastuun kantajina.


title: Sodan etiikka

text: Keskiajalta alkaen pasifismia on esiintynyt lähinnä joidenkin vähemmistökirkkojen keskuudessa.


title: Sodan etiikka

text: Kristillinen kirkko joutui pohtimaan sodan ongelmaa, kun siitä 5. vuosisadalla tuli Rooman valtakunnassa valtiouskonto. Oikeutetun sodan teoriaa (bellum iustum) ovat pohtineet erityisesti kirkkoisä Augustinus (354-430), Tuomas Akvinolainen (1225-1274) ja uskonpuhdistaja Martti Luther (1483-1546). Pohdinnan lähtökohtana on näkemys, että voidaan käydä sekä oikeutettuja että vääriä sotia. Sotaa on pidetty oikeutettuna, kun:Kirkkoisä Augustinuksen mukaan sota on oikeutettu, jos sodan tavoitteena on valtion puolustaminen, rauhan palauttaminen tai hyökkäyksen torjuminen. Sodankäynnin päämääränä on aina rauhan saavuttaminen, ja sotaan tulee ryhtyä vasta, kun kaikki muut keinot rauhan saavuttamiseksi on koeteltu. Oikeutettuun sotaan tulee olla aina oikeutettu syy. Oikeutettu syy sisältää kansalaisten turvallisuuden takaamisen, järjestyksen ylläpidon. Sodan seurausten tulee olla oikeassa suhteessa saavutettuun hyötyyn, sitä voi käydä vain valtio. Augustinus korosti, että vaikka on olemassa oikeutettuja sotia, tappaminen oli nähtävä syntinä. Kaikkien sotilaiden tuli myös ripittäytyä teoistaan papille. Kaiken kaikkiaan sota ei ole Jumalan teko, koska Jumala ei pakota ihmisiä syntiin, vaan ihminen kärsii sodassa syntiensä seurauksena. Augustinuksen määritelmän mukaan sotilas on rauhantekijä sotimalla (bellando pacificus). Augustinuksen mukaan väärä rauha voi olla yhtä huono kuin sotakin. Kirkkoisä Augustinuksen mukaan sotilaat ovat oikeutetussa sodassa lainpalvelijoita.


title: Sodan etiikka

text: Tuomas Akvinolainen kehitti Augustinuksen oppia oikeutetusta sodasta. Akvinolaisen mukaan valtio käy sotaa, eivät sen kansalaiset. Sodalla on oltava oikeutettu syy, puolustussota. Se ei saa olla hyökkäyssota. Sodalla on oltava oikea tarkoitus, kuten hyvän edistäminen ja pahan torjuminen. Akvinolainen näki ristiretkien eettisesti arveluttavan puolen ja kielsi uskonsodat hyökkäyssotina, mutta uskonharjoituksen puolustamista asein hän piti oikeutettuna. Tuomas Akvinolaisen mukaan isänmaanrakkaus on ihmisen luonnollinen ominaisuus.


title: Sodan etiikka

text: 1500-luvulla kehittyi Martti Lutherin kahden regimentin oppi, jonka mukaan kansalainen kuuluu samanaikaisesti maallisen ja taivaallisen valtakunnan piiriin. Yksityishenkilönä ihminen ei saa hakea oikeutta väkivalloin. Yhteiskunnan jäsenenä on tarvittaessa asein puolustettava maataan. Martti Lutherin mielestä sotilaan tulee itse arvioida, voiko osallistua sodankäyntiin. Luther kielsi uskonnollisin perustein käytävän sodan oikeutuksen. Luther pitää oikeutettua sotaa pahantekijöiden - hyökkääjien - kollektiivisena rankaisemisena ja kansan itsepuolustuksena.


title: Sodan etiikka

text: Luterilaisiin tunnustuskirjoihin kuuluvan Augsburgin tunnustuksen mukaan kristityt ovat velvolliset kuuliaisuuteen esivallalle. He saattavat syntiin syyllistymättä käydä oikeutettuja sotia ja suorittaa asepalvelusta. Oikeutettua puolustautumista on luterilaisessa teologiassa pidetty lähimmäisenrakkauden yhteiskunnallisena sovellutuksena. Kristityn on kansalaisena ajateltava lähimmäisen ja yhteisön etua. Suuret kristilliset kirkot ovat hyväksyneet laillisten hallitusten oikeuden pitää asevoimia ja puolustautua tarvittaessa myös asein.


title: Sodan etiikka

text: Luterilaisen maailmanliiton pääsihteeri Gunnar Stålsett hyväksyi YK:n johtaman aseellisen intervention entiseen Jugoslaviaan vuonna 1993 seuraaviin kriteerein: Kaikki muut keinot barbarian ja kansanmurhan lopettamiseksi on jo käytetty. Päätöksen interventioon ryhtymisestä tekee yleisesti tunnustettu kansainvälinen auktoriteetti, YK, ja päätöksenteko on avointa ja julkista. Asevoimaa käytetään tarkoin rajattuun kohteeseen tarkoituksena suojella ihmishenkiä, aikaansaada oikeudenmukainen rauha ja turvata ihmisoikeudet. Interventioon liittyy suunnitelma sodan uhrien auttamisesta, taloudellisesta tuesta ja demokratian vakiinnuttamisesta takeina pysyvästä rauhasta.


title: Sodan etiikka

text: Yhteiskunnan tehtävänä on säilyttää rauha ja ylläpitää kansalaistensa turvallisuutta. ”Älä tapa” (2. Moos. 20:13) käsky kieltää yksityistä ihmistä ottamasta oikeutta omiin käsiinsä. Yksilöt luopuvat oikeudestaan kostaa ja rangaista muodostaessaan yhteisön, jolloin lainsäädäntö ja tuomiovalta siirtyvät poliittiselle yhteisölle. Oikeuslaitos tuomitsee yksityisten ihmisten väliset ongelmat esivallan oikeudella. Ilman esivaltaa jokainen kostaisi kohtaamansa vääryyden itse mikä johtaisi verikoston kierteeseen. Yhteiskunnan tuomiovallan puuttuessa monet Raamatun aikaiset kulttuurit tuhoutuivat alituiseen verikoston kierteeseen.


title: Sodan etiikka

text: Käskyn on usein tulkittu kieltävän aseellisen palveluksen. Käskystä huolimatta Israelin kansa kävi tuhoisia sotia, sekä itsepuolustukseksi oli lupa riistää hyökkääjän henki.


title: Sodan etiikka

text: Kristillisen kirkon ihanne on ikuinen rauhantila. Synnin turmelemassa maailmassa on aina tahoja, jotka eivät halua toteuttaa rauhan ihannetta, vaan ovat valmiita käyttämään väkivaltaa ihmishengen, omaisuuden, maa-alueiden tai luonnon riistämiseksi. Pahin väkivallankierre, turvattomuus ja rikollisuus vallitsevat niissä maissa, jossa valtiokoneisto on romahtanut eikä kykene ylläpitämään kansalaistensa turvallisuutta asein. Kirkko suhtautuu positiivisesti aseelliseen palvelukseen, koska rauhan ja turvallisuuden ylläpitämiseen tarvitaan puolustusvoimia.


title: Sodan etiikka

text: Vihamiehen rakastaminen ja siunaaminen on edelleenkin paras tapa ehkäistä vihollisuuksia. Vääryyttä kohdatessaan kristityn on osoitettava rakkautta, pitkämielisyyttä ja pyrittävä hieromaan sovintoa. Synnin turmelemassa maailmassa rakastaminen ei aina riitä sulattamaan vihamiehen sydäntä. Tällöinkään kristityn ei tule antautua kostonkierteeseen. Yhteiskunnan tehtävänä on tuomita vääryys ja ylläpitää sisäistä ja ulkoista turvallisuutta. (Room 13:1) Myös taistelutilanteessa rakkauden osoittaminen, siviilien suojelu ja vihollissotilaiden kunnioitus edistää rauhaa enemmän kuin kostonhimoinen tuhoaminen. Johannes Kastaja kertoo sotilaille sodan oikeussäännöistä:


title: Sodan etiikka

text:
Vanhassa Testamentissa valan vannominen Jumalalle oli yleistä. Jumala vaatii valaa tietyissä tilanteissa (2 Moos 22:11).
Uuden Testamentissa valaan suhtaudutaan kielteisesti, koska juutalaiset käyttivät valan vannomista arkikielessä. Vala menetti merkityksensä kun Jumala vedettiin joutavanpäiväisten asioiden takuumieheksi. Apostoli Paavalin kielenkäytöstäkin löytyy samoja piirteitä: (2 Kor 1:23) ja (Gal 1:19). Raamattu ei kerro että Paavali olisi tehnyt tavatonta rikosta retorisesti voimakkaalla kielenkäytöllään, eikä kovista tuomioistaan tunnettu Vanhan Testamentti aseta ankaraa tuomiota turhia valoja vannoville juutalaisille.


title: Sodan etiikka

text: Sotilasvala on asiaan kuuluvalla hartaudella ja päättäväisyydellä Jumalan edessä annettu lupaus, jonka vannominen ei ole kristillisen uskon vastaista. Vannomalla valan kristitty luopuu omankädenoikeudesta ja suostuu esivallan alaisuuteen (Room 13:1-13). Sotilasvala tehdään kaikkivaltiaan ja kaikkitietävän Jumalan edessä. Niille, jotka eivät syystä tai toisesta tahdo vannoa sotilasvalaa, on olemassa juhlallinen vakuutus (sotilasvakuutus). Juhlallisessa vakuutuksessa ei vannota Jumalan nimeen, vaan vannominen tapahtuu kunnian ja omantunnon kautta.


title: Sodan etiikka

text: Kaikista maailmanuskonnoista löytyy niin väkivaltaa synnyttäviä kuin suvaitsevaisuutta ja rauhaa rakentaviakin piirteitä. Viime vuosien aikana buddhalaiset ja kristityt ovat taistelleet keskenään Burmassa ja Bangladeshissa, juutalaiset ja arabit Israelissa ja Palestiinassa, muslimit ja katoliset Filippiineillä, ortodoksit ja muslimit Kosovossa, hindut ja muslimit Intiassa ja Sri Lankassa.


title: Sodan etiikka

text: Uskonnollinen terrorismi pyrkii hakemaan toimilleen oikeutusta uskonnosta, mutta terrorismi ei ole olennainen osa mitään valtauskontoa. Terrorismin taustalla on valtauskonnosta erottautuvan fanatismiin mieltyneen eliitin masinoima poliittisuskonnollinen propaganda. Eliitti on useimmiten hyvätuloinen ja poliittisesti valveutunut, eikä itse suorita terrori-iskuja. Terroristit ovat keskivertoa paremmin kouluttautuneita nuoria, jotka sosiaalistaloudellisen tilanteen turhauttamina omaksuvat uskonnollisen fanatismin helposti. Terroristinuorilla on usein länsimaisen elintason kaipuu, ja tietoisuus siitä, että elintaso on mahdotonta saavuttaa maan sekasortoisessa tilanteessa. Median tuottamat uutiskuvat kotimaan tilanteesta ja lähiomaisten kuolema konfliktin keskellä lisäävät katkeruutta ja altistumista eliitin propagandalle. Eliitin saarnaama fanaattinen uskontulkinta antaa tilanteelle selityksen ja ratkaisun. Itsemurhaisku on katkeran kostonhalun synnyttämä, mutta samalla yhteisön arvostama kunniallinen vaihtoehto epätoivoiselle itsemurhalle. Kaikista maailman uskonnoista löytyy aineksia terrorismia tukevalla propagandalle.


title: Sodan etiikka

text: Kirkkojen maailmanneuvoston v. 1961 ottaman kannan mukaan kirkoilla on selkeä tehtävä lausua vakava varoitus siitä, että jokainen kansakunta, joka tarkoituksellisesti toimii jännitystä synnyttävällä tavalla, on tuomittava. (KMN, New Delhi 1961.) Kylmän sodan aikana kirkot toimivat aseriisunnan puolesta ja antoivat tukensa Puolan solidaarisuusliikkeelle, mikä mursi lopulta sosialistisen blokin ja lopetti kylmän sodan vastakkainasettelun.


title: Sodan etiikka

text: Suomen luterilaisen kirkon kirkolliskokous tuomitsi Yhdysvaltain johtaman liittouman hyökkäyksen Irakiin vuonna 2003 oikeutetun sodan vastaisena hyökkäyssotana. Näin tekivät valtakirkot kaikkialla maailmassa. USA:n katoliset piispat tuomitsivat maansa johtaman liittokunnan sotatoimet Irakissa ja Persianlahdella jo vuonna 1991.


title: Sodan etiikka

text: Yksittäiset hengelliset johtajat ovat kautta historian toimineet rauhan puolesta. Toisessa maailmansodassa Saksan siviilikohteita vastaan suunnattujen aluepommitusten voimakkain vastustaja oli englantilainen piispa George Bell. Hän vastusti Englannin parlamentissa komentaja Sir Arthur Harrisin suunnitelmia pyyhkäistä saksalaiset kaupungit maailman kartalta huolimatta siviiliuhreista. Pommituksissa kuoli arviolta 450 000–600 000 ihmistä, joista useimmat olivat siviilejä.


title: Delta (suunnistusseura)

text: Delta on suomalainen entinen suunnistusseura. Se perustettiin vuonna 1992 yhdistämällä lohjalaisen Hiidenkiertäjien, karkkilalaisen Karkki-Rastin ja vihtiläisen Rasti-Vihdin kilpasuunnistustoiminta. Deltan riveissä kilpailivat muun muassa Valentin Novikov, Oskari Liukkonen, Olle Kärner, Leonid Novikov, Jani Lakanen, Jonne Lakanen ja Jarkko Huovila. Delta voitti Jukolan viestin vuonna 2008. Deltan valmentajana toimi Juha Liukkonen ja valmennuspäälikkönä Jari Piirainen. Joulukuussa 2012 Deltan toiminta päätettiin lopettaa.


title: Cavalier FC

text: Cavalier FC on bahamalainen jalkapalloseura Nassausta. Se pelaa kotiottelunsa Thomas Robinson Stadiumilla, jolle mahtuu 9 100 katsojaa. Se on voittanut Bahaman liigamestaruuden neljästi (1997, 1998, 1999 ja 2001). FA Cupin se on voittanut kahdesti (1999, 2000).


title: Stan Winston

text: Stan Winston (7. huhtikuuta 1946 – 15. kesäkuuta 2008) oli yhdysvaltalainen erikoistehostetaiteilija ja tuottaja Hän voitti uransa aikana useita merkittäviä palkintoja, mukaan lukien neljä Oscar-palkintoa. 23. helmikuuta 2001 hän sai oman tähtensä Hollywood Walk of Famella.


title: Stan Winston

text:
Winston työskenteli useissa maailmankuuluissa elokuvissa, kuten "Jurassic Parkeissa", "Batmaneissa" ja "Terminaattoreissa".
Winston oli myös tuottanut Michael Jackson's Ghosts -musiikkilyhytelokuvan.


title: Stan Winston

text:
Winston kuoli 62-vuotiaana sairastettuaan pitkään multippelimyeloomaa. Hänen poikansa Matt on näyttelijä.
Kuuluisimpia Stan Winstonin taidonnäytteistä ovat Terminator ja Predator -elokuvahahmojen elävöittäminen.


title: Michael Pataki

text: Michael Pataki (16. tammikuuta 1938 – 15. huhtikuuta 2010) oli yhdysvaltalainen näyttelijä.


title: Michael Pataki

text: Pataki syntyi Ohion Youngstownissa ja opiskeli Etelä-Kalifornian yliopistossa. Hänen ensimmäinen elokuvaesiintymisensä, joskin kreditoimaton, oli vuoden 1958 draamaelokuvassa "Yksinäisiä sydämiä". Varsinaisesti hänen uransa lähti käyntiin 1960-luvun jälkipuoliskolla. Pataki esiintyi laajasti sekä televisiossa että elokuvissa. Jälkimmäisten joukossa ovat muiden muassa "Rocky IV" (1985), "Kohti huippua" ("American Anthem", 1986) ja "Halloween 4" (1988).


title: Michael Pataki

text: Pataki kokeili myös ohjaamista vuonna 1977 ensi-iltansa saaneissa elokuvissa "Mansion of the Doomed" ja "Cinderella". Vuonna 1981 hän toimi tuottajana Broadwayn "Pippin"-musikaalissa.


title: Michael Pataki

text: Huhtikuussa 2010 Pataki kuoli syöpään 72 vuoden ikäisenä North Hollywoodissa, Kaliforniassa.


title: Mitchell Gaylord

text: Mitchell Jay (Mitch) Gaylord (s. 10. maaliskuuta 1961 Van Nuys, Kalifornia) on yhdysvaltalainen telinevoimistelija ja näyttelijä. Hän kuului vuoden 1984 kesäolympialaisissa Los Angelesissa kultaa voittaneeseen voimistelujoukkueeseen.


title: Mitchell Gaylord

text: Gaylord saavutti Los Angelesin olympialaisissa joukkuekullan lisäksi hopeaa hypyssä sekä pronssia nojapuilla ja renkailla. Moniottelussa hän sijoittui viidenneksi.


title: Mitchell Gaylord

text: Gaylord on esiintynyt muun muassa elokuvassa "Kohti huippua" ("American Anthem", 1986). Hän "pääsi" Razzie-ehdokkaaksi.


title: Janet Jones

text: Janet-Marie Jones (s. 10. tammikuuta 1961) on yhdysvaltalainen näyttelijä. Hän meni vuonna 1988 naimisiin Wayne Gretzkyn kanssa. Parilla on viisi yhteistä lasta.


title: Janet Jones

text: Jones on esiintynyt muiden muassa elokuvissa "Flamingo Kid – hellekesä" (1984), "Kohti huippua" (1986) ja "" (1988).


title: Richard Crenna

text: Richard Donald Heracles Crenna (30. marraskuuta 1926 – 17. tammikuuta 2003) oli yhdysvaltalainen näyttelijä, joka muistetaan esimerkiksi "Rambo"-elokuvista. Hän voitti Emmy-palkinnon pääroolistaan televisioelokuvassa "Poliisin painajainen" (1985).


title: Richard Crenna

text: Crenna sairastui vanhuudessaan haimasyöpään; hän oli kuollessaan 76-vuotias. Hänellä on tähti Hollywood Walk of Famella.


title: Kansainvälinen opiskelijaurheiluliitto

text: Kansainvälinen opiskelijaurheiluliitto () on vuonna 1949 perustettu opiskelijaurheilun kattojärjestö, johon kuuluu yli 140 kansallista opiskelijaurheiluliittoa. Liiton toimipaikka on Lausanne.


title: Kansainvälinen opiskelijaurheiluliitto

text: FISU järjestää parittomina vuosina Universiadit kesä- ja talvikisoina. Parillisina vuosina se järjestää opiskelijoiden maailmanmestaruuskisoja pääosin lajeissa, jotka eivät ole Universiadien ohjelmassa.


title: Kansainvälinen opiskelijaurheiluliitto

text: Kansainvälisen opiskelijaurheiluliiton puheenjohtajana on toiminut vuodesta 1999 lähtien yhdysvaltalainen George E. Killian.


title: Northern Line

text: Northern Line on Lontoon metron metrolinja, joka avattiin vuonna 1890. Linjan tunnusväri on musta. Northern Line on matkustajamääriltään Lontoon metron vilkkain linja. Sen 50 asemasta 36 on maan alla.


title: Li Ning

text: Li Ning (, pinyin: Lǐ Níng; s. 8. syyskuuta 1963) on kiinalainen telinevoimistelija ja liikemies. Hän voitti vuoden 1984 kesäolympialaisissa Los Angelesissa kolme kulta-, kaksi hopea- ja yhden pronssimitalin. Hän on Guangxin Liuzhoussa syntynyt zhuang.


title: Li Ning

text: Li perusti vuonna 1990 Li Ning Company Limited -yrityksen. Hänet kelpuutettiin International Gymnastics Hall of Fameen vuonna 2000.


title: Li Ning

text: Li sytytti olympiatulen vuoden 2008 kesäolympialaisissa, jotka järjestettiin Pekingissä.


title: Catherine Carr

text: Catherine Carr (27. toukokuuta 1954 Albuquerque, New Mexico) on yhdysvaltalainen entinen uimari ja olympiavoittaja. Hän voitti urallaan kaksi olympiakultaa, Münchenissä 1972 100 metrin rintauinnista sekä 4 × 100 metrin sekauintiviestistä.. Hänen rintauinnin voittoaikansa 1.13,58 oli myös uusi maailmanennätys, ja se säilyi voimassa hieman alle kaksi vuotta.


title: Catherine Carr

text: Carr valittiin "International Swimming Hall of Famen" jäseneksi vuonna 1988.


title: Patrick O’Sullivan

text: Patrick O'Sullivan (s. 1. helmikuuta 1985 Winston-Salem, Pohjois-Carolina, Yhdysvallat) on yhdysvaltalainen jääkiekkohyökkääjä, joka pelasi kaudella 2012–2013 hetken Helsingin IFK:ssa.


title: Patrick O’Sullivan

text: Viimeiset juniorikautensa O'Sullivan pelasi OHL-liigan Mississauga Ice Dogsissa. Ensimmäisellä kaudellaan OHL:ssa (2001–2002) O'Sullivan teki 68 ottelussa 92 pistettä ja hänet valittiin OHL:n ja koko Kanadan pääjuniorisarjojen vuoden tulokkaaksi. OHL:ssa O'Sullivan pelasi neljä kautta. Minnesota Wild varasi O'Sullivanin NHL:ään toisella kierroksella .


title: Patrick O’Sullivan

text: Ensimmäisen ammattilaiskautensa O'Sullivan pelasi 2005–2006, jolloin hän edusti Minnesotan farmiseura Houston Aerosia. O'Sullivan teki 47 maalia ja oli AHL:n kolmanneksi paras maalintekijä. Hän voitti tulokkaisen pistepörssin ja hän sai AHL:n vuoden tulokkaan palkinnon. Viimeksi tulokaspelaaja oli tehnyt yhtä monta pistettä AHL:ssa kaudella 1990–1991. Minnesota kauppasi kesällä 2006 O'Sullivanin ja ensimmäisen kierroksen varausoikeuden Los Angeles Kingsiin, josta Minnesota sai Pavol Demitran.


title: Patrick O’Sullivan

text: O'Sullivan aloitti kauden 2006–2007 Los Angelesissa ja hänestä tuli ensimmäinen Pohjois-Carolinassa syntynyt NHL-pelaaja. O'Sullivan pelasi kauden lähes puoliksi NHL:n ja AHL:n Manchester Monarchsin välillä. AHL:n pudotuspeleissä O'Sullivan teki 17 pistettä 16 ottelussa ja auttoi Manchesterin ensimmäisen kerran seuran historiassa konferenssifinaaleihin. Toisella kaudellaan Los Angelesissa O'Sullivan pelasi joukkueen kaikki ottelut. Hänet kaupattiin Edmonton Oilersiin kolmen joukkueen kaupassa kauden 2008–2009 siirtoajan takarajalla. Los Angeles lähetti ensin O'Sullivanin ja toisen kierroksen varausoikeuden Carolina Hurricanesiin vaihdossa Justin Williamsiin. Carolina kauppasi O'Sullivanin suoraan Edmontoniin vaihdossa Erik Coleen.


title: Patrick O’Sullivan

text: Hurricanes hankki O'Sullivanin takaisin kaudeksi 2010–2011, kun joukkue teki hänen kanssaan vuoden sopimuksen. O'Sullivan pelasi Hurricanesissa vain kymmenen ottelua, kunnes Wild nappasi hänet siirtolistalta. Wildissa O'Sullivan pelasi 21 ottelua, ja loppukauden hän edusti farmijoukkue Houston Aerosia. AHL:n pudotuspeleissä O'Sullivan teki 24 ottelussa 18 pistettä. Aeros eteni Calder Cupin finaaleihin, mutta hävisi ne. Kauden jälkeen O'Sullivan teki vuoden sopimuksen Phoenix Coyotesin kanssa.


title: Patrick O’Sullivan

text: Kaudella 2012–2013 työsulun tullessa O`Sullivan teki kauden kattavan sopimuksen Helsingin IFK:n kanssa. Se kuitenkin purettiin kahdeksan ottelun jälkeen O'Sullivanin aloitteesta ja samalla hän lopetti uransa.


title: Patrick O’Sullivan

text: O'Sullivan edusti Yhdysvaltoja kolme kertaa nuorten MM-kilpailuissa: 2003, 2004 ja 2005. Vuonna 2004 Yhdysvallat voitti maailmanmestaruuden ja O'Sullivan oli merkittävässä roolissa. Hän teki kaksi maalia finaalissa Kanadaa vastaan 4–3 päättyneen ottelun päätöserässä. Jälkimmäinen maaleista jäi ottelun voittmaaliksi.


title: Patrick O’Sullivan

text: Yhdysvaltain aikuisten maajoukkuetta O'Sullivan on edustanut kolmessa arvoturnauksessa. Hän pelasi maansa puolesta MM-kilpailuissa 2006, 2008 ja 2009


title: Tianlian 1

text: Tianlian 1 tai Tian Lian 1 tai TL-1 tai CTDRS-1 on Kiinan kansantasavallan tietoliikennelinkkisatelliitti, joka lentää GEO-radalla.


title: Tianlian 1

text: Se perustuu DFH-3-tietoliikennesatelliittiin. Tian Lian 1-satelliitti toimii tietoliikennelinkkinä Kiinan miehitetyille avaruuslennoilla. ja mahdollisesti myös kiinalaisille satelliiteille, mm- paikannussatelliiteille ja kaukokartoitussatelliiteille. Se on samaa tehtävää suorittava kuin NASAn TDRSS-satelliitit. Myös Euroopan avaruusjärjestö on vuonna 2008 päättämässä European Data Relay Satellite-satelliittiohjelman aloittamisesta.


title: Tianlian 1

text: Satelliitin toteutti China Aerospace Science and Technology Corporation.


title: Tianlian 1

text: Sarjan ensimmäinen satelliitti Tianlian I-01 laukaistiin Pitkä Marssi 3C-kantoraketilla 24. huhtikuuta 2008 Xichangin avaruuskeskuksesta.


title: Jubilee Line

text: Jubilee Line on Lontoon metron linja. Sillä on 27 asemaa, joista 13 on maan alla. Linja on metron kuudenneksi vilkkain ja sen tunnusväri on harmaa.


title: Jubilee Line

text: Linjan pohjoisin osa Stanmoreen oli alkujaan osa Metropolitan Linea. Liikenteen kasvaminen vuosien mittaan aiheutti ylikuormitusta osuudella, minkä vuoksi se siirtyi osaksi Bakerloota.


title: Jubilee Line

text: Suunnittelu linjan erottamiseksi Bakerloosta omaksi linjakseen alkoi 1960-luvulla. Rakentaminen tällä uudella, Fleet Lineksi nimetyllä linjalla Baker Streetiltä Charing Crossille alkoi vuonna 1972. Nimeksi tosin vaihdettiin Jubilee Line vuonna 1977 kuningatar Elisabet II:n 25. hallitusvuoden kunniaksi. Liikenne alkoi 1. toukokuuta 1979.


title: Jubilee Line

text: Vuonna 1979 avatun osuuden piti olla ensimmäinen osa laajempaa projektia, mutta rahanpuute pitkitti laajentamisen 1990-luvun puolelle. Toisen osuuden piti alkuperäisissä suunnitelmissa kulkea Cityn läpi New Crossiin ja Lewishamiin. Docklandsin alueen kasvaessa Jubilee Line päätettiin linjata Green Parkista Thamesin eteläpuolelle ja edelleen Stratfordiin. Tämän 1999 avatun laajennuksen myötä linjasta tuli ainoa Lontoon metron linja, jolta on vaihtoyhteys kaikille linjoille.


title: Jubilee Line

text: Kun linja avattiin, sillä oli käytössä vuoden 1972 mallin junia. Osa näistä junista siirtyi vuonna 1984 Bakerloolle uudempien junien tullessa tilalle. Uudemmat junat osoittautuivat kuitenkin ongelmallisiksi, joten ne poistettiin liikenteestä loppujen vanhempien junien kanssa laajennuksen valmistuessa.


title: Oikeutettu sota

text: Oikeutettu sota on kristillisen teologian oppi, jonka nykyinen muotoilu on peräisin pääosin kirkkoisä Augustinukselta ja Tuomas Akvinolaiselta. Siinä on kuitenkin havaittavissa piirteitä vanhemmasta, roomalaisesta oikeuskäsityksestä. Oikeutettu sota on osa useimpien merkittävien kirkkokuntien opetusta, mukaan lukien nykyisen katolisen kirkon ja luterilaisten kirkkojen virallisen opin.


title: Oikeutettu sota

text: Roomalainen käsitys sodan oikeutuksesta joissain olosuhteissa periytyy vähintään Ciceron ajalta. Kristilliseen systemaattiseen teologiaan sen toivat Augustinus ja Tuomas Akvinolainen. Ensimmäinen puhtaasti sodan oikeutusta käsittelevä teos oli Stanisław Skarbimierzlaisen "De bellis justis", jossa etsittiin oikeutusta Puolan sodalle Saksan ritarikuntia vastaan. Teologian ja yhteiskuntafilosofian haarautuessa erilleen Alberico Gentili ja Hugo Grotius pyrkivät korvaamaan "oikeutetun sodan" kansainvälisellä oikeudella ja tuomaan kysymyksen näin normaaliin lainsäädännölliseen viitekehykseen.


title: Oikeutettu sota

text: Katolisen kirkon virallinen kanta oikeutettuun sotaan löytyy katolisen katekismuksen jakeesta 2309. Sen mukaan sota on oikeutettu jos seuraavat ehdot täyttyvät yhtä aikaa:


title: Oikeutettu sota

text: Luterilaisen kirkon oppi korostaa laillisen esivallan oikeutusta ja edellyttää ihmisiä kunnioittamaan sitä. Oikeutettu sota ja asepalvelus mainitaan Augsburgin tunnustuksessa sallittuina.


title: Metropolitan Line

text: Metropolitan Line on yksi Lontoon metron linjoista. Linjalla on 34 asemaa (joista 9 maan alla) ja sen pituus on 66,4 kilometriä. Linjan pääreitti kulkee Aldgatestä Citystä Amershamiin, ja siltä haarautuu reitit Uxbridgeen, Watfordiin sekä Cheshamiin.


title: Metropolitan Line

text: Metropolitan Linen edeltäjä Metropolitan Railway avattiin 10. tammikuuta 1863 Farringdon Streetin ja Paddingtonin välille, jolloin se oli maailman ensimmäinen maanalainen.


title: Metropolitan Line

text: Sähköistys linjalle saapui vuonna 1905, jota ennen junat olivat höyryvetoisia. Joitakin höyryvetoisia junia liikennöi vielä vuoteen 1961 asti Amershamin ja Cheshamin välillä. Linja laajeni avaamisen ja 1930-luvun välillä yhteensä 90 mailin (145 kilometrin) mittaiseksi. Linja tuli London Passenger Transport Boardin haltuun vuonna 1933, jolloin siitä tuli nykyinen Metropolitan Line. Vuosikymmenen loppupuolella ja vielä 1940-luvulla linjan osuuksia karsittiin ja liitettiin muihin linjoihin.


title: Metropolitan Line

text: Metropolitan Linen vaikutus maanalaisiin rautateihin on ollut suuri. Pariisin metro () otti nimensä linjasta. Tästä on peräisin termi "metro".


title: Metropolitan Line

text: Metropolitan Linen nykyiset junat ovat sheffieldiläisen Cravensin rakentamia. Näitä junia oli käytössä myös East London Linella ennen sen sulkemista vuonna 2007. Junia ajetaan tavallisesti kahdeksan vaunun (kahden yksikön) mittaisina, joskin Cheshamin sukkulajuna on neljän vaunun mittainen.


title: Victoria Line

text: Victoria Line on Lontoon metron linja. Se on 21 kilometriä pitkä ja sillä on 16 asemaa. Linjan tunnusväri on vaaleansininen ja se on viidenneksi vilkkain linja kokonaismatkustajamäärillä mitattuna. Victoria Line on metron ainoa linja (lukuun ottamatta Waterloo & City Linea), joka kulkee kokonaan maan alla, joskin Northumberland Parkin varikko sekä sille vievä raide ovat maan päällä.


title: Victoria Line

text: Linjaa alettiin suunnitella 1950-luvulla. Linjan nimi, Victoria Line, päätettiin jo vuonna 1955. Muina vaihtoehtoina olivat "Walvic Line" ja "Viking Line". Liikenne linjalla alkoi sunnuntaina 1. syyskuuta 1968. Ensimmäinen juna lähti Walthamstow Centralin asemalta kohti Highbury & Islingtonia kelo 6.30 aamulla. Viralliset avajaiset pidettiin 7. maaliskuuta 1969 Victorian asemalla. Paikalla oli kuningatar Elisabet II.


title: Antonio Medina

text: Antonio Angel José Medina y García (2. lokakuuta 1919 Barcelona – 31. lokakuuta 2003 Barcelona) oli espanjalainen shakinpelaaja.


title: Antonio Medina

text: Medina voitti Espanjan shakkimestaruuden yhteensä seitsemän kertaa: 1944, 1945, 1947, 1949, 1952, 1963 ja 1964. Hän voitti myös Katalonian mestaruuden vuosina 1947, 1949 ja 1950.


title: Antonio Medina

text: Medinalle myönnettiin kansainvälisen mestarin arvonimi vuonna 1950.


title: Pang Wei

text: Pang Wei (s. 19. heinäkuuta 1986) on kiinalainen pistooliampuja.


title: Pang Wei

text: Pang Wei voitti MM-kilpailuissa Zagrebissa 2006 henkilökohtaisen ja joukkuemaailmanmestaruuden. Pekingin olympialaisissa 2008 hän saavutti henkilökohtaisesta kilpailusta kultaa ja Rion olympialaisissa 2016 pronssia.


title: Frederick Yates

text: Frederick Dewhurst Yates (16. tammikuuta 1884 – 10. marraskuuta 1932) oli englantilainen shakinpelaaja. Hän voitti Britannian shakkimestaruuden kuusi kertaa. Yates ei kuulunut maailman parhaisiin pelaajiin, mutta onnistui silti yllättämään sellaisiakin pelaajia kuin Aleksandr Alehin, Max Euwe, Akiba Rubinstein ja Milan Vidmar. Yates kuoli tukehtumiseen nukkuessaan.


title: Wagner Lamounier

text: Wagner "Antichrist" Lamounier on brasilialainen muusikko. Hän oli death metal -yhtye Sepulturan alkuperäinen laulaja ja kitaristi, jo ennen kuin yhtye tunnettiin nimellä Sepultura. Hän kuitenkin erosi (tai erotettiin) sisäisten ristiriitojen vuoksi yhtyeestä jo 1985 oltuaan siinä vasta vuoden. Lamounier kuitenkin kirjoitti Bestial Devastation -EP:n kappaleen "Antichrist" sanoitukset – Lamounier itsekin käytti taiteilijanimeä "Antichrist" ("antikristus"). Pian erottamisen jälkeen 1985 hän liittyi thrash/black/death metalia soittaneeseen Sarcófagoon. Sarcófagon ollessa vuonna 1988 tauolla hän oli mukana perustamassa Cirrhosis-yhtyettä, josta hän kuitenkin erosi pian ja aktivoi Sarcófagon uudelleen. Vuonna 2000 Sarcófago hajosi ja nykyään Lamouneir opettaa taloustiedettä Belo Horizonten yliopistossa.


title: Wagner Lamounier

text: Sepulturassa yhtyeen alkuaikoina soittanut Lamounier alkoi kymmenen vuotta yhtyeestä eroamisensa jälkeen paljasti entisten yhtyetoveriensa yksityisasioita julkisuuteen. Tästä ymmärrettävästi suivaantunut Sepulturan nokkamies Max Cavalera kirjoitti Soulfly-yhtyeensä nimikkodebyytille kappaleen "Bumbklatt" joka kertoi Lamounierista.


title: Segenmark

text: Suomen PA Segenmark Oy on erikoistunut sekä muovikorttien (pankkikortit, jäsenkortit, henkilökortit, lahjakortit jne.) valmistukseen, että niiden tuotannossa tarvittavan teknologian toimittamiseen. Segenmark toimittaa myös sirukortteja.


title: Segenmark

text: Segenmark on osallistunut Suomessa 2006 käyttöön otetun biometrisen passin valmistukseen, passin kilpailutuksen voitti hollantilainen SDU Identification ja Segenmark. Passit valmistetaan polykarbonaatista laserkaivertamalla.


title: Segenmark

text: Suomen PA Segenmark Oy on ruotsalaisen ACSC AB:n (All Cards Service Center AB) omistama tytäryhtiö. ACSC on noteerattu Tukholman pörssissä.


title: East London Line

text: East London Line on London Overgroundin linja Lontoon itäosassa Yhdistyneessä kuningaskunnassa. Linja avattiin alun perin vuonna 1869 ja se oli pitkään osa Lontoon metroa. Linja suljettiin rakennustöiden vuoksi 22. joulukuuta 2007 ja avattiin uudelleen osana Overgroundia huhtikuussa 2010. Nykyisin linjan varrella on 23 asemaa ja sitä liikennöidään Class 378 Capitalstar -junayksiköillä.


title: East London Line

text: East London Linen nykyiset asemat järjestyksessä pohjoisesta etelään. Asemien yhteydessä näkyvät vaihtoyhteydet Overgroundin muihin linjoihin, Lontoon metroon, DLR-kevytmetroon, National Railin juniin ja Tramlink-raitiotiehen:


title: Sora (yritys)

text: Yūgengaisha Sora () on japanilainen videopelien kehittäjä, jonka perusti entisen HAL Laboratoryn työntekijä Masahiro Sakurai syyskuussa 2004. Sora ensimmäinen peli, "Super Smash Bros. Brawl", tuli myyntiin vuonna 2008. Pelin kehitystä tukivat useat muut studiot, mukaan lukien Game Arts ja Monolith Soft.


title: Irv Noren

text:
Irving Arnold ”Irv” Noren (s. 29. marraskuuta 1924) on yhdysvaltalainen baseballpelaaja. Hän syntyi New Yorkin Jamestownissa ja pelasi Major League Baseball -tasolla vuosina 1950–1960.
Noren pelasi useissa ammattilaisseuroissa, muiden muassa New York Yankeesissa vuosina 1952–1956 ja St. Louis Cardinalsissa 1957–1959. Hän osallistui vuoden 1954 tähdistöotteluun.


title: Irv Noren

text: Noren pelasi 1940-luvulla ammattimaisesti myös koripalloa.


title: The Laws of Scourge

text: The Laws of Scourge on metalliyhtye Sarcófagon vuonna 1991 julkaistu, yhtyeen kolmas pitkäsoitto. Albumi muodostui yhtyeen tuotannossa käänteentekeväksi, sillä aiemmin yhtye oli tehnyt brutaalia, saatanallisia teemoja julistavaa black metalia. "The Laws of Scourgella" tyyli muuttui kuitenkin lähemmäksi thrash ja death metalia ja sanoituksissa vallitseviksi teemoiksi tulivat arkisemmat edesottamukset. Esimerkiksi kappale "Midnight Queen" kertoo teini-ikäisestä prostituoidusta ja "Screeches From The Silence" on metallille kliseinenkin moottoripyöräaiheinen vaelluksesta kertova kappale.


title: The Laws of Scourge

text: "Screeches from the Silence" on Sarcófagon ainoa kappale josta on tehty musiikkivideo. Kappaleen sanoitukset kertovat auto-onnettomuuteen joutuvasta huono-onnisesta moottoripyöräilijästä, joka onnettomuuden aiheuttamien kipujen vuoksi saa harha-aistimuksia. Kappale on yksi Sarcófagon tunnetuimmista.


title: The Laws of Scourge

text: Itse musiikkivideo esittää pääosin Sarcófagoa soittamassa kappaletta moottoritiellä. Samalla kappaleen tarinaa kuvitetaan. Video päättyy kuolettavaan onnettomuuteen. Musiikkivideota esitettiin Brasilian Music Televisionilla.


title: The Laws of Scourge

text: All Music Guiden arvostelija Eduardo Rivadavia mainitsee kappaleen suurimpana vahvuutena sen yllättävän kosketinsoitinelementin.Albumin CD-julkaisu sisältää lisäksi kaksi bonuskappaletta "Crush, Kill, Destroy" -EP:ltä:Lisäksi "Crush, Kill, Destroy" -EP:llä ilmestyneiden "Midnight Queenin" ja "Secrets Of A Windowin" remasteroidut versiot korvasivat uudelleenjulkaisulla vanhat versiot.


title: Atlètic Club d'Escaldes

text: Atlètic Club d'Escaldes on andorralainen jalkapalloseura, jonka kotikunta on Escaldes-Engordany. Se pelaa Segona Divisióssa, joka on maan toiseksi korkein sarjataso. Vuonna 2002 perustettu seura on pelannut kaksi kautta (2005–2006 ja 2006–2007) korkeimmalla sarjatasolla Primera Divisióssa. Viime kaudella joukkue oli koko sarjan viimeinen ja putosi. Escaldes pelaa kotiottelunsa Aixovalin stadionilla, jolle mahtuu 1 500 katsojaa.


title: Ian D’Sa

text: Ian Michael D'Sa (s. 30. lokakuuta 1975 Iso-Britannia), syntymänimeltään Sanjian Shivanand Dohksha, on kitaristi kanadalaisessa Billy Talent -yhtyeessä. Hän kasvoi Ontariossa, jossa hän opetteli kitaransoittoa, jonka jälkeen Ian alkoi soittaa Dragon Flower -yhtyeessä. Ontariossa hän myös tapasi Benjamin Kowalewiczin, Jonathan Gallantin ja Aaron Solowoniukin, jotka jo kuuluivat Billy Talentiin. Vähän sen jälkeen Ian liittyi silloin Billy Talentin ollessa vielä "Pezz" ja he alkoivat soittaa yhdessä.


title: Elokolo

text: Elokolot ovat Ehkäisevä päihdetyö EHYT ry:n yhdessä paikallisten jäsenyhdistystensä kanssa ylläpitämiä kansalaisten kohtaamispaikkoja. Ne saivat alkunsa Elämäntapaliiton puitteissa 90-luvun alussa. Elokolot ja muut kohtaamispaikat ovat kaikille avoimia kansalaisten kohtaamispaikkoja, joiden tavoitteena on terveyden ja sosiaalisen hyvinvoinnin edistäminen päihdehaittoja ehkäisemällä ja tukemalla ihmisten omaehtoista, aktiivista elämää. Päihteettömissä kohtaamispaikoissa tarjotaan vertaistukea, luottamuksellista keskustelua, palveluneuvontaa, ryhmätoimintaa sekä jokaiselle kuuluvaa kulttuuritarjontaa työttömille, nuorille, eläkeläisille ja syrjäytymisuhan alaisille. Kohtaamispaikat tarjoavat myös työllistymismahdollisuuksia työttömille, opiskelijoille sekä yhdyskuntapalvelun suorittajille.


title: Elokolo

text: EHYT ry:n kohtaamispaikkaverkostoon kuuluu vajaat kaksikymmentä kohtaamispaikkaa, joiden kaikkien perusajatuksena on toisesta ihmisestä välittäminen ja lähiyhteisön tukeminen. Helsingissä, Lahdessa, Pirkkalassa ja Turussa on Elokolo, jonka toiminnasta vastaa Elämäntapaliiton aluetyöntekijä, muilla paikkakunnilla kohtaamispaikan taustavoimana on elämäntapayhdistysten lisäksi mm. asukas-, mielenterveys-, sosiaalitalous- ja/tai työttömien yhdistyksiä.


title: Elokolo

text: Kohtaamispaikat ovat myös toimintakeskuksia. Toimintamuodot vaihtelevat paikkakunnittain sisältäen esimerkiksi näkövammaisille lukemista, lähiötalkkaritoimintaa, kirpputoreja, tutustumis- ja luontoretkiä. Kohtaamispaikoissa vedetään myös Taitolaji-toimintaa, toteutetaan toiminnallisia ryhmätapaamisia ja -harrasteita, käydään tutustumassa virastoihin yms., sekä järjestetään kulttuurikäyntejä ja erilaisia kursseja. Yksittäinen tärkeä toimintapäivä on kansainvälisen Köyhyyden ja syrjäytymisen vastaisen päivän Asunnottomien yö -tapahtuma 17.10.


title: Elokolo

text: Toimintakeskuksissa on mahdollista asioida ilmaiseksi internetissä työttömyysturvaan, asumistukeen, sairauspäivärahaan ja lapsiperheiden etuuksiin liittyvissä asioissa tai hakea vapaita työpaikkoja. Suuremmissa kaupungeissa olevien kohtaamispaikkojen asiakkaiden enemmistöllä, vuosia syrjäytymistä vastaan kamppailleilla, ei työnsaanti ole ensimmäisenä toiveissa, sillä tavoitetta pidetään saavuttamattomana. Kohtaamispaikat ovat kävijäprofiililtaan hyvin erilaisia, mutta jokaisella paikkakunnalla ne ovat työmuoto jolla tavoitetaan suuri selviytymiseen tukea tarvitseva joukko.


title: Elokolo

text: Elokoloissa koulutetaan lisäksi vapaaehtoisia ja tarjotaan samalla paikka jossa tehdä mielekästä vapaaehtoistyötä. Elokolojen mottoja: Kaveria ei jätetä! Yhteistyössä on voimaa!


title: Elokolo

text: Ekokoloissa järjestetään myös asunnottomien yöhön liittyviä tapahtumia 17. lokakuuta.


title: Elokolo

text: Elämäntapaliiton ensimmäisen puheenjohtajan Vesa Karvisen mukaan kansalaisten kohtaamispaikka -ideaan käytiin tutustumassa 1980-luvun lopulla ruotsalaisessa sosiaalityötä tekevässä Verdandi-järjestössä. Ilpo Siimes, Elämäntapaliiton ensimmäinen toiminnanjohtaja, puolestaan toteaa Myötäote-lehden haastattelussa, että Elokolojen toiminnan voidaan katsoa alkaneen Kansan Raittiusavun ensimmäisistä ns. lähiökodeista joista ensimmäinen perustettiin Puistolaan. Ensimmäiset varsinaiset Elokolot perustettiin Helsinkiin, Pirkkalaan, Järvenpäähän, Tampereelle ja Turkuun.


title: Elokolo

text: Ehyt ry: Kohtaamispaikkaverkosto


title: Aksel Törnudd

text: Aksel (Axel) Olof Törnudd () oli suomalainen musiikinopettaja ja säveltäjä.


title: Aksel Törnudd

text: Törnuddin vanhemmat olivat lääninrovasti Anders Oskar Törnudd ja Augusta Vilhelmina Rönnbäck ja puoliso vuodesta 1909 Fanny Maria Nyberg. Ylioppilaaksi hän tuli vuonna 1983 ja valmistui 1898 Helsingin orkesterikoulusta ja musiikkiopistosta, jossa hän oli opiskellut sellonsoittoa ja musiikin teoriaa. Hän toimi kaksikymmentä vuotta Rauman seminaarin musiikin lehtorina vuosina 1899–1919. Vuonna 1919 Törnuddista tuli kouluhallituksen ensimmäinen laulunopetuksen tarkastaja.


title: Aksel Törnudd

text: Törnudd sävelsi yhden sinfonian, juhlakantaatin, kamarimusiikkia sekä erityisesti mieskuorolauluja, samoin kuin sovitti kansanlauluja:


title: Aksel Törnudd

text: Törnuddin sävellyksistä "Tuomittu katti" on levytetty Viipurin Lauluveikot -mieskuoron levylle "Te luulette meidän unohtaneen" vuonna 2005.


title: Aksel Törnudd

text: Törnudd kirjoitti useita laulun ja musiikinopetuksen oppikirjoja:


title: Terry Bradshaw

text: Terry Paxton Bradshaw (s. 2. syyskuuta 1948) on yhdysvaltalainen amerikkalaisen jalkapallon pelaaja. Hän oli pelinrakentajana Pittsburgh Steelersissä vuosina 1970–1983.


title: Terry Bradshaw

text: Bradshaw voitti Bert Bell -palkinnon vuonna 1978, jolloin hän oli myös NFL:n "Most Valuable Player". Hänet valittiin 1970-luvun vuosikymmenjoukkueeseen ("all-decade team"), ja hän kuuluu sekä College että Pro Football Hall of Fameen. Hän oli "Sports Illustratedin" vuoden urheilija 1979.


title: Terry Bradshaw

text: Bradshaw on myös taiteilija: hän on näytellyt, kirjoittanut kirjoja ja julkaissut musiikkialbumeja. Hän sai 11. lokakuuta 2001 tähden Hollywood Walk of Famella. Hänellä on ollut kliininen depressio.


title: Thomas Brdarić

text: Thomas Brdarić (s. 23. tammikuuta 1975 Nürtingen, Länsi-Saksa) on saksalainen jalkapalloilija, jolla on kroatialaiset sukujuuret. 187 senttimetriä pitkä Brdarić on pelipaikaltaan hyökkääjä ja edustaa Hannoveria.


title: Thomas Brdarić

text: Saksan maajoukkueessa Brdarić pelasi vuosina 2002–2004 kahdeksan ottelua ja teki niissä yhden maalin. Hän oli mukana EM-kisoissa 2004.


title: Paula Deen

text: Paula Ann Deen (s. 19. tammikuuta 1947) on yhdysvaltalainen julkkiskokki. Hän johtaa omaa ravintolaansa; lisäksi hän on julkaissut kirjoja ja saanut televisiotyöstään kaksi Emmy-palkintoa.


title: Paula Deen

text: Deen esiintyi Cameron Crowen elokuvassa "Elizabethtown" (2005).


title: Ken Stabler

text: Ken Michael ”Snake” Stabler (25. joulukuuta 1945 Foley, Alabama – 8. heinäkuuta 2015 Gulfport, Mississippi) oli yhdysvaltalainen amerikkalaisen jalkapallon pelaaja, tarkemmin pelinrakentaja.


title: Ken Stabler

text: Stabler osallistui Pro Bowliin neljään otteeseen. Hän oli NFL:n ”Most Valuable Player” 1974 ja voitti Bert Bell -palkinnon vuonna 1976. Hänet valittiin 1970-luvun vuosikymmenjoukkueeseen ("all-decade team").


title: Ken Stabler

text: Stabler pelasi yliopistotasolla Alabamassa. Ammattilaisseuroina olivat Oakland Raiders, Houston Oilers ja New Orleans Saints.


title: Neuvottelupeli

text: Neuvottelupeli on peli, jossa vastakkain ovat kahden hengen pelissä joukkueet. Joukkueen jäsenet voivat keskustella ja miettiä yhdessä, miten aikovat tehdä pelissä. Yleensä termiä käytetään shakkipeleistä, joissa on monta henkeä samalla puolella.


title: Pakkahuoneenkatu

text: Pakkahuoneenkatu on Oulun katu, joka kulkee poikki kaupungin ruutukaavakeskustan alkaen Oulun kauppatorin pohjoisreunalta ja päättyen Rautatienkadulle kaksi korttelin väliä etelään rautatieasemalta.


title: Pakkahuoneenkatu

text: Pakkahuoneenkadun alkupäässä sijaitsee vastikään remontoitu "Teräksen talo", nykyinen ravintola Uusi Seurahuone, jota vastapäätä on Oulun yliopiston arkkitehtiosaston tiloja. Pakkahuoneenkadun varrelle sijoittuvat myös Oulun keskusaukio ja Otto Karhin puisto.


title: Pakkahuoneenkatu

text: Pakkahuoneenkatu () on ollut olemassa jo Ruotsin vallan aikana. Nimensä katu on saanut kauppatorilla sijainneesta pakkahuoneesta.


title: Franco Harris

text: Franco Harris (s. 7. maaliskuuta 1950) on yhdysvaltalainen amerikkalaisen jalkapallon pelaaja. Hän pelasi keskushyökkääjänä Pittsburgh Steelersissä vuosina 1972–1983 ja sen jälkeen lyhyesti Seattle Seahawksissa.


title: Franco Harris

text: Harris oli yhdeksään otteeseen Pro Bowlissa. Hänet valittiin 1970-luvun vuosikymmenjoukkueeseen ("all-decade team"), ja hänet on kelpuutettu Pro Football Hall of Fameen.


title: Pakkahuoneenkatu (täsmennyssivu)

text: Pakkahuoneenkatu on tai on ollut yleinen kadunnimi vanhoissa suomalaisissa kaupungeissa.


title: Hammersmith & City Line

text: Hammersmith & City Line on Lontoon metron metrolinja. Linja avattiin tammikuussa 1864. Hammersmith & City Line on vähiten käytetty Lontoon metron metrolinjoista. Matkustajia on vuosittain 45 845 000. 25,5 kilometrin mittaisella linjalla on 29 asemaa. 28 linjan asemasta 14 on maan alla. Linjan tunnusväri on vaaleanpunainen.


title: Samuil Vainštein

text: Samuil Osipovitš Vainštein (1894 – 1942) oli venäjänjuutalainen shakinpelaaja, shakkitapahtumien organisoija, julkaisija sekä toimittaja. Vainštein oli yksi niistä yhdestätoista venäläisestä pelaajasta, jotka jäivät 1914 ensimmäisen maailmansodan syttyessä Saksaan vangeiksi oltuaan tuolloin siellä turnauksessa. Vangit pelasivat keskenään useita turnauksia sodan aikana Saksassa.


title: Samuil Vainštein

text: Sodan päätyttyä Vainštein palasi Petrogradiin (Leningradiin). Hän oli tärkeä shakkimaailman vaikuttaja paitsi kärkipelaajana myös yhdistystoiminnan moottorina ja lehtimiehenä. Hän oli yleisvenäläisen shakkiliiton johdossa jo vuonna 1924 ja vuodesta 1938 Leningradin shakkiklubin esimies. Vainštein puhui kaikkia Euroopan tärkeimpiä kieliä sujuvasti. Hän menehtyi nälkään Leningradin piirityksen aikana 1942.


title: Instrumentalisti (musiikki)

text: Instrumentalisti eli soitinmuusikko on muusikko, joka käyttää soitinta musiikin soittamiseen tai esittämiseen. Instrumentalisti voi olla perehtynyt yhteen tai useampaan soittimeen. Monta soitinta taitavaa instrumentalistia sanotaan multi-instrumentalistiksi.


title: Aleksei Seleznjov

text: Aleksei Sergejevitš Seleznjov (, 1888 Tambov, Venäjä – kesäkuussa 1967 Bordeaux, Ranska) oli venäläinen shakinpelaaja.


title: Aleksei Seleznjov

text: Seleznjov syntyi varakkaaseen venäläiseen perheeseen. Hän valmistui Moskovan yliopistosta. Seleznjov pelasi useissa vallankumousta edeltävissä turnauksissa Moskovan shakkiklubilla. Hän oli 8.-10. Vilnassa 1912. Vuonna 1913 hän osallistui kolmeen turnaukseen Moskovassa ja sijoittui sijoille 1-2, 4-5 ja 5-6.


title: Aleksei Seleznjov

text: Vuonna 1914 Seleznjov oli pelaamassa Mannheimissa, kun ensimmäinen maailmansota alkoi. Hänet otettiin vangiksi yhdentoista muun venäläisen pelaajan kanssa. Seleznjov vapautettiin myöhemmin. Hän osallistui useisiin turnauksiin ja otteli monia pelaajia vastaan vielä sodan aikana.


title: Aleksei Seleznjov

text: Maailmansodan jälkeen Seleznjov voitti Berliinissä turnauksen 1919 ja sijoittui toiseksi toisessa. Seuraavana vuonna hän voitti taas Berliinin turnauksen, mutta sijoittui vasta neljänneksitoista Göteborgissa. Vuonna 1921 Seleznjov oli 3.-4. ja 4. Tribergin turnauksissa. 1922 hän oli 14.-15. Pistyanissa, ja vuonna 1923 neljäs Ostravassa. Vuonna 1924 Seleznjov oli 4.-5. Meranin turnauksessa.


title: Aleksei Seleznjov

text: Seleznjov osallistui useisiin Neuvostoliiton mestaruuskilpailuihin, muttei menestynyt niissä.


title: Hans Plenk

text: Hans Plenk (s. 21. helmikuuta 1938) on Länsi-Saksalle kilpaillut ohjaskelkkailija. Hän voitti pronssia vuoden 1964 talviolympialaisissa Innsbruckissa.


title: Hans Plenk

text: Plenk voitti lajinsa maailmanmestaruuskilpailuissa kaikkiaan viisi mitalia: kultaa 1965, hopeaa 1961 ja 1963 sekä kaksi pronssia vuonna 1960.


title: Fritz Nachmann

text: Fritz Nachmann (s. 16. elokuuta 1929) on Länsi-Saksaa edustanut entinen ohjaskelkkailija. Hän voitti pronssia vuoden 1968 talviolympialaisissa Grenoblessa.


title: Fritz Nachmann

text: Lajinsa maailmanmestaruuskilpailuissa Nachmann voitti kaikkiaan viisi mitalia. Niistä kolme oli kultaa (1957, 1958, 1963); hopeaa (1962) ja pronssia (1955) yksi kumpaakin.


title: Fritz Nachmann

text: Euroopan-mestaruuskilpailuissa Nachmann ylsi vuonna 1967 hopeaan.


title: Joseph-Aurèle Plourde

text: Joseph-Aurèle Plourde OC (12. tammikuuta 1915 – 5. tammikuuta 2013) oli kanadalainen katolisen kirkon pappi. Hänet vihittiin papiksi 7. toukokuuta 1944 ja piispaksi 26. elokuuta 1964.


title: Joseph-Aurèle Plourde

text: Plourde toimi Ottawan arkkihiippakunnan arkkipiispana vuosina 1967–1989. Häntä seurasi Marcel André J. Gervais.


title: Marcel André J. Gervais

text: Marcel André J. Gervais (s. 21. syyskuuta 1931) on katolisen kirkon kanadalainen pappi. Hänet vihittiin papiksi 31. toukokuuta 1958 ja piispaksi 11. kesäkuuta 1980.


title: Marcel André J. Gervais

text: Gervais toimi Ottawan hiippakunnan arkkipiispana Joseph-Aurèle Plourden jälkeen 1989–2007.


title: Sport Lubango e Benfica

text: Sport Lubango e Benfica on angolalainen jalkapalloseura, jonka kotikaupunki on Lubango. Seura pelaa Girabolassa, joka on Angolan korkein sarjataso. Kaudella 2006 se sijoittui sarjan neljänneksi. Benfica pelaa kotiottelunsa Estádio Nossa Senhora do Monte-stadionilla, jolle mahtuu 14000 katsojaa.


title: Wacker Arena

text: Wacker Arena on monitoimistadion Burghausenin kaupungissa Saksassa. Parhaimmillaan noin 10 000 katsojaa vetävää stadionia käytetään pääasiassa jalkapallo-otteluissa. Se on kolmannessa divisioonassa pelaavan jalkapalloseura Wacker Burghausenin kotikenttä.


title: Isaac Kashdan

text: Isaac Kashdan (19. marraskuuta 1905 New York – 20. helmikuuta 1985 Los Angeles) oli yhdysvaltalainen shakin suurmestari sekä shakkikirjailija. Kashdan oli yksi maailman parhaista pelaajista 1920-luvun lopulla ja 1930-luvun alussa. Hän oli Yhdysvaltain mestari kahteen otteeseen (1938 ja 1947). Kashdan pelasi viisi kertaa Yhdysvaltain joukkueessa shakkiolympialaisissa voittaen yhteensä yhdeksän mitalia.


title: Stan Benjamin

text: Alfred Stanley ”Stan” Benjamin (20. toukokuuta 1914 – 24. joulukuuta 2009) oli yhdysvaltalainen baseballpelaaja. Hänen ammattilaisseuroinaan olivat Philadelphia Phillies (1939–1942) ja Cleveland Indians (1945).


title: Stan Benjamin

text: Benjamin syntyi Framinghamissa, Massachusettsissa, ja opiskeli McDaniel Collegessa.


title: Oskar Fredriksen

text: Oskar Fredriksen (9. Helmikuuta 1909 – 19. kesäkuuta 1991) oli norjalainen maastohiihtäjä. Hän voitti kultaa 4 × 10 kilometrin viestistä Chamonix’n MM-kisoista 1937 Annar Ryenin, Sigurd Røenin ja Lars Bergendahlin kanssa; hopeaa sai Suomi ja pronssia Italia.


title: Dmitri Bulykin

text: Dmitri Olegovitš Bulykin (, s. 20. marraskuuta 1979 Moskova, Neuvostoliitto) on venäläinen jalkapalloilija, joka edustaa alankomaalaista Twenteä. Bulykinin pelipaikka on hyökkääjä.


title: Dmitri Bulykin

text: Bulykin on pelannut Venäjän maajoukkueessa 15 ottelua ja tehnyt niissä seitsemän maalia. Advocaatin aikana Bulykin ei loistavista esityksistään huolimatta päässyt kertaakaan maajoukkueeseen.


title: Pohjan Jousi

text: Pohjan Jousi ry on kemiläinen jousiammuntaseura. Seura on perustettu vuonna 1959. Jäseniä yhdistyksellä on 120, joista noin 30 kilpailee aktiivisesti. Jäsenten iät vaihtelevat 11-75 ikävuoden välillä. Harjoituspaikkoina seura käyttää Kemin Karjalahdella sijaitsevaa harjoitteluhallia sekä Ristikankaalla sijaitsevaa jousiammuntarataa, jonka huollosta vastaa Kemin kaupunki. Seuran ampujilla on hallussaan useita Suomen ennätyksiä.


title: Pohjan Jousi

text: Pohjan Jousi kuuluu jäsenenä Suomen Jousiampujain liittoon (SJAL). Seuran nykyisenä puheenjohtajana toimii Seppo Hautamäki sekä sihteerinä Elisa Hautamäki.


title: Pohjan Jousi

text: Seuran menestynein urheilija on olympiamitalisti Jari Lipponen. Seuraa edustaa myös Ateenan olympiakisoihin osallistunut Mari Piuva.


title: Alicante CF

text: Alicante Club de Fútbol on jalkapalloseura Alicantesta Valencian alueelta Espanjasta. Sen edustusjoukkue pelaa Espanjan neljänneksi korkeimmalla sarjatasolla Tercera Divisiónissa.


title: Alicante CF

text: Alicanten paikallisvastustaja on Hércules. Molempien joukkueiden kotistadionina toimii José Rico Pérez, joka oli yksi vuoden 1982 MM-kilpailuiden areenoista.


title: Alicante CF

text: Alicante Club de Fútbol perustettiin vuonna 1918. Suurimman osan historiastaan se on pelannut Tercera Divisiónissa, joka oli alun perin Espanjan kolmanneksi ja 1970-luvulta lähtien neljänneksi korkein sarjataso.


title: Alicante CF

text: Espanjan sisällissodan jälkeisellä kaudella 1939–1940 Alicante pelasi ensimmäistä kertaa toiseksi korkeimmalla sarjatasolla Segunda Divisiónissa. Sarja oli jaettu viiteen kahdeksan joukkueen lohkoon, ja Alicante sijoittui omassa lohkossaan kolmanneksi, joka on sen paras sijoitus sarjassa. Seuraavaksi kaudeksi sarjajärjestelmää kuitenkin uudistettiin, ja Alicante pudotettiin Terceraan, jossa se pelasi aina 2000-luvulle asti lukuun ottamatta lyhyitä vierailuja Segundassa vuosina 1951–1952 ja 1956–1958 sekä runsaan kymmenen vuoden jaksoa aluesarjoissa 1960- ja 1970-luvuilla.


title: Alicante CF

text: Kauden 2000–2001 päätteeksi Alicante onnistui nousta Tercerasta Segunda División B:hen ja kauden 2007–2008 päätteeksi 50 vuoden tauon jälkeen Segundaan koetettuaan onneaan nousukarsinnoissa myös edellisenä kolmena kautena. Noususta joukkue karsi Fuerteventuran ja Ponferradinan kanssa. Joukkue putosi kuitenkin jo yhden kauden jälkeen takaisin Segunda B:hen sijoituttuaan Segundan kolmanneksi viimeiseksi.


title: Ammunnan maailmanmestaruuskilpailut 1999

text: Kansainvälisen ampumaurheiluliiton (ISSF) haulikkolajien maailmanmestaruuskilpailut järjestettiin 1.-12.7.1999 Tampereella.


title: Girona FC

text: Girona Futbol Club on jalkapalloseura Gironan kaupungista Espanjan Kataloniasta. Sen edustusjoukkue pelaa Espanjan korkeimmalla sarjatasolla Primera Divisiónissa. Seura perustettiin vuonna 1930, ja sen kotistadion on 13 500 -paikkainen Montilivi.


title: Girona FC

text: Kaudella 1935–1936 Girona voitti oman lohkonsa kolmeen lohkoon jaetussa Segundassa, mutta ei läpäissyt nousukarsintoja. Kauden jälkeen alkoi Espanjan sisällissota, jonka aikana Girona osallistui muiden tasavaltalaisten hallitsemilla alueilla sijainneiden joukkueiden ohella niin sanottuun Välimeren liigaan kansallisen sarjatoiminnan ollessa keskeytettynä. Tuolloin joukkuetta valmensi Espanjan maajoukkueen historian ensimmäinen valmentaja Francisco Bru.


title: Girona FC

text:
Kaudeksi 2008–2009 Girona nousi Segundaan vuosikymmenten tauon jälkeen voitettuaan ensin oman lohkonsa Segunda División B:ssä ja sitten nousukarsinnoissa Barakaldon ja Ceutan.
Girona pelaa Primera Divisiónissa kaudella 2017–18.


title: SD Huesca

text: Sociedad Deportiva Huesca on jalkapalloseura Huescan kaupungista Espanjan Aragoniasta. Sen edustusjoukkue pelaa Espanjan korkeimmalla sarjatasolla Primera Divisiónissa.


title: SD Huesca

text: Sociedad Deportiva Huescan edeltäjiä olivat Huesca Fútbol Club (1910–1927), Club Deportivo Huesca (1929–1936) ja Unión Deportiva Huesca (1940–1956), jotka vuorollaan hajosivat muun muassa talousvaikeuksien vuoksi. Seuroista jälkimmäinen pelasi parhaimmillaan toiseksi korkeimmalla sarjatasolla Segunda Divisiónissa vuosina 1950–1953.


title: SD Huesca

text: Nykyisen seuran perustamiskokous pidettiin 29. maaliskuuta 1960. Kaudeksi 1961–1962 seuran joukkue nousi Tercera Divisióniin, ja tulevat lähes 50 vuotta se vuorotteli tämän sarjan ja vuonna 1977 perustetun Segunda División B:n välillä. Vuonna 2006 Huesca ylsi Copa RFEF:n loppuotteluun, jossa Puertollano oli kuitenkin parempi maalein 3–1.


title: SD Huesca

text: Kaudella 2007–2008 Huesca sijoittui Segunda División B:n lohkossa 2 toiseksi ja pääsi nousukarsintoihin. Nousukarsinnoissa se voitti Gavàn ja Écijan, minkä myötä seura nousi ensimmäistä kertaa nykyhistoriassaan Segunda Divisióniin. Kaudella 2008–2009 sarjassa pelasi toinenkin aragonialaisjoukkue Real Zaragoza.


title: Richard O’Connor (jalkapalloilija)

text: Richard O'Connor (s. 30. elokuuta 1978 Wandsworth, Yhdistynyt kuningaskunta) on anguillalainen jalkapalloilija, pelipaikaltaan hyökkääjä. O'Connor on Anguillan jalkapallomaajoukkueen kaikkien aikojen paras maalintekijä viidellä maalillaan. Hänen nykyinen seuransa on Leatherhead FC, jota ennen hän on pelannut Wimbledon FC:ssä.


title: Gonzalo Castro

text: Gonzalo Castro Randon (s. 11. kesäkuuta 1987 Wuppertal, Länsi-Saksa) on saksalainen jalkapalloilija, jolla on espanjalaiset sukujuuret. Castron pelipaikka on laitapuolustaja tai laitalinkki. Hän edustaa Saksan Bundesliigassa VfB Stuttgardia.


title: Gonzalo Castro

text: Saksan maajoukkueessa Castro teki ensiesiintymisensä 28. maaliskuuta 2007 Tanskaa vastaan pelatussa ystävyysottelussa. Hänellä olisi ollut mahdollisuus edustaa tilaisuuden tullen myös Espanjaa, mutta valitsi Saksan. Nuorten tasolla hän edusti Saksaa alle 21-vuotiaiden EM-kisoissa vuonna 2006.


title: Milan Vidmar

text: Milan Vidmar (22. kesäkuuta 1885 Ljubljana, Itävalta-Unkari – 9. lokakuuta 1962, Ljubljana, Slovenian sosialistinen tasavalta, Jugoslavia) oli slovenialainen sähköinsinööri, shakinpelaaja, shakkiteoreetikko, filosofi ja kirjailija.


title: Milan Vidmar

text: Vidmar kirjoitti useita shakki- sekä muita kirjoja:


title: Lajos Steiner

text: Lajos Steiner (14. kesäkuuta 1903 Nagyvárad – 22. huhtikuuta 1975 Sydney) oli unkarilaissyntyinen australialainen shakinpelaaja.


title: Lajos Steiner

text: Steiner voitti Australian shakkimestaruuden neljästi: vuosina 1945, 1946/47, 1952/53 ja 1958/59.


title: Herrainpäivät

text: Herrainpäivät eli herrainkokous (ruots. herredag) oli Ruotsissa myöhäiskeskiajalta 1600-luvulle asti käytetty nimitys maallisen ja hengellisen ylimystön kokouksesta. Herrainpäivät kehittyivät valtaneuvoston kokouksista, joihin kutsuttiin neuvoston ulkopuolisia ylimyksiä. Päiville alettiin 1400-luvulla kutsua myös porvariston ja talonpoikien edustajia. Näin herrainpäivistä kehittyi nelisäätyiset valtiopäivät. Herrainpäivät nimitys väistyi valtiopäivät nimityksen sijalta 1600-luvun aikana.


title: Herrainpäivät

text: Yleensä herrainpäivät kutsuttiin koolle vain erityisen tärkeiden asioiden vuoksi. Tällaisia asioita olivat esimerkiksi kuninkaan tai valtionhoitajan vaali. Vallassa ollut hallitsija ei juurikaan kutsunut herrainpäiviä koolle.


title: Herrainpäivät

text: Tanskassa kutsuttiin herrainpäiviksi (tansk. herredag) 1500- ja 1600-luvulla vuosittaista valtaneuvoston kokousta. Kokouksessa hallitsija ja neuvosto muodostivat maan korkeimman oikeusasteen.


title: Kultaranta VII

text: Kultaranta VII on tasavallan presidentin entinen virkavene, joka valmistui vuonna 1983. Sen korvasi Kultaranta VIII vuonna 2008.


title: Kultaranta VII

text: Kultaranta VII on 12,5 metriä pitkä ja 4,5 metriä leveä. Siinä on 2 kpl 375-hevosvoimaista dieselmoottoria ja sen huippunopeus on 20 solmua. Veneeseen mahtuu kaksihenkisen miehistön lisäksi 12 matkustajaa.


title: Kultaranta VII

text: Tarja Halonen on kertonut, että ennen Putinin vierailua Suomessa käynyt etukäteisvalmistelukunta kommentoi Kultaranta VII:ää sanoin: "Onpa kivannäköinen yhteysalus, mutta missä se jahti on?"


title: Arnold–Chiarin epämuodostuma

text: Arnold–Chiarin epämuodostuma on harvinainen neurologinen sairaus. Diagnosoituja tapauksia on vähän ja heistä suurin osa on aikuisia. Se ilmenee pikkuaivojen ja aivorungon epämuodostumana.


title: Arnold–Chiarin epämuodostuma

text: Epämuodostuma on nimetty sitä 1890-luvulla tutkineiden Hans von Chiarin ja Julius Arnoldin mukaan. Ensimmäisenä tautia kuvaili kuitenkin John Cleland vuonna 1883.


title: Arnold–Chiarin epämuodostuma

text: Arnold–Chiarin epämuodostuma jaetaan neljään tyyppiin:


title: Arnold–Chiarin epämuodostuma

text: Tyypit 2–4 todetaan yleensä jo sikiötutkimuksessa tai pian syntymän jälkeen. Tyyppi 2 ja 3 ovat henkeä uhkaavia sairauksia, ja niiden hoito on aina leikkaushoito. Tyypin 1 oireet alkavat joskus jo lapsuudessa, mutta yleensä vasta aikuisiässä.


title: Arnold–Chiarin epämuodostuma

text: Suomessa toimii Suomen chiari- ja syringomyeliayhdistys, jonka tavoite on tehdä sairauksia tunnetuiksi.


title: Tyree Cooper

text: Tyree Cooper (s. Chicago, Yhdysvallat), taiteilijanimeltään usein pelkkä Tyree, on yhdysvaltalainen dj ja housemusiikin tuottaja. Häntä pidetään erityisesti yhtenä hip house -tyylisuunnan pioneereista.


title: Tyree Cooper

text: Cooper varttui Chicagossa. Nuorena hänen intohimonaan olivat 1960-luvun soulmusiikki ja koripallo. Dj-toimintansa hän aloitti high school -aikoinaan, jolloin häntä innoittivat muun muassa Music Box -klubin Ron Hardy ja WBMX-radioasemalle tanssimusiikkimiksauksia tehnyt Hot Mix 5 -dj-ryhmä. Vuonna 1986 Cooper teki ensimmäisen levytyksensä. Tätä seurasi vuosikymmenen loppuun mennessä sarja tunnettuja house-äänitteitä, esimerkiksi acid housea edustava single "Acid Over" (1987/1988) ja hip house -klassikko "Turn up the Bass" (1988, vokaaleissa Kool Rock Steady). Myöhemmin Cooper on tehnyt myös uudelleenmiksauksia muiden artistien tuotannosta ja perustanut oman levymerkin, Supa Dupa Records.


title: Nordfynin kunta

text: Nordfyn on Etelä-Tanskan alueella Tanskassa sijaitseva kunta. Vuoden 2012 alussa kunnassa oli 29 330 asukasta, ja sen pinta-ala oli 452,3 neliökilometriä. Kunnan keskustaajama on nimeltään Bogense.


title: Nordfynin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Bogensen, Otterupin ja Søndersøn kunnat yhdistyivät.


title: Nordfynin kunta

text: Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin.


title: Wolfgang Records

text: Wolfgang Records oli suomalainen levy-yhtiö. Vuoden 2007 syyskuussa se yhdistyi Merceedees Tuotannon kanssa muodostaen Backstage Alliancen.


title: Wolfgang Records

text: Yhtiön levymerkit olivat "Macedonia" (klassinen), "Major Leidén Productions" (rock), "Silence." ("Silence dot", myöhemmin "Silenze".; jazz, ambient, etno) ja "Wolfram" (pop, reggae).


title: Wolfgang Records

text: Wolfgang Recordsin artisteja olivat muiden muassa


title: Deputaatti

text: Deputaatti (lat. dēputā'tus) on muuna kuin rahana suoritettava vero eli luontoisvero. Erityisesti deputaatiksi kutsuttiin papeille suoritettavaa veroa Viipurin läänissä. Deputaatti-niminen maavero syntyi, kun papeille menevä osa kymmenyksistä (tertiaalikymmenykset eli kolmannesjyvät) ja kirkolle menevä osa kruununkymmenyksistä yhdistettiin Venäjän vallan alla olleessa läänissä.


title: Deputaatti

text: Koko läänistä kannettava jyvämäärä jaettiin kaikkien perintö- ja kruununtilojen suoritettavaksi. Veron kokosi valtion veronkantomies, joka toimitti jyvät papeille. Deputaatin keräämistä jatkettiin vuoden 1811 jälkeenkin, jolloin Viipurin lääni yhdistettiin Suomeen. Se lakkautettiin vasta läänin verotusta uudistettaessa 16. heinäkuuta 1886 annetulla ja 1889 toimeenpannulla asetuksella. Deputaatin sijalle tuli tavallinen kymmenysvero.


title: Russ Tamblyn

text: Russell Irving Tamblyn (s. 30. joulukuuta 1934 Los Angeles, Kalifornia) on yhdysvaltalainen näyttelijä. Hänet tunnetaan kenties parhaiten roolistaan Riffina vuoden 1961 musikaalielokuvassa "West Side Story". Tamblyn tunnetaan lisäksi roolistaan psykiatri Lawrence Jacobyna kulttisarjassa "Twin Peaks" (1990–1991). Hän sai parhaan miessivuosan Oscar-ehdokkuuden vuoden 1957 elokuvasta "Peyton Place – vihan tyyssija". Tamblynin isä oli näyttelijä Eddie Tamblyn, ja hänen vanhempi veljensä Larry on muusikko. Tamblyn on ollut kolmesti naimisissa, ja hänen tyttärensä Amber on isänsä tavoin näyttelijä.


title: Hans von Chiari

text: Hans von Chiari (14. syyskuuta 1851 Wien Itävalta – toukokuu 1916 Straßburg) oli itävaltalainen patologi, jonka mukaan ovat saaneet nimensä Budd–Chiari-oireyhtymä ja erityisesti Arnold–Chiari-epämuodostuma.


title: Hans von Chiari

text: Chiarin isä oli wieniläinen gynekologi Johann Baptist Chiari. Vuonna 1906 Chiarista tuli patologisen anatomian professori Strassburgiin, ja hän toimi virassa kuolemaansa asti.


title: Koalat

text: Koalat eli pussikarhut ("Phascolarctidae") on harvaetuhampaisten pussieläinten lahkoon kuuluva nisäkäsheimo. Siihen kuuluu yksi hengissä säilynyt laji (koala), kuusi fossiilien perusteella hyvin tunnettua lajia, viisi vähemmän tunnettua fossiililajia sekä kaksi fossiilia, joiden taksonomiasta tieteilijät eivät ole päässeet yksimielisyyteen, mutta jotka on asetettu tähän heimoon.


title: Koalat

text: Koalojen heimo on peräisin aikaiselta mioseenikaudelta.


title: Koalat

text: Heimoon kuuluvat seuraavat suvut ja lajit:


title: Faaborg-Midtfynin kunta

text: Faaborg-Midtfyn (myös Fåborg-Midtfyn) on Etelä-Tanskan alueella Tanskassa sijaitseva kunta. Vuoden 2012 alussa kunnassa oli 51 635 asukasta, ja sen pinta-ala oli 633,7 neliökilometriä. Kunnan keskustaajama on nimeltään Ringe.


title: Faaborg-Midtfynin kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Brobyn kunta, Ringen kunta, Årslevin kunta, Ryslingen kunta ja Faaborgin kunta yhdistyivät.


title: Faaborg-Midtfynin kunta


title: The Sweet featuring ”Little Willy” & ”Blockbuster”

text: The Sweet featuring "Little Willy" & "Blockbuster" on Sweet-yhtyeen ensimmäinen albumijulkaisu Pohjois-Amerikassa. Se koostuu lähinnä Euroopassa julkaistujen singlejen a- ja b-puolista. ”Little Willy” -single nousi Yhdysvaltojen singlelistan kolmanneksi vuonna 1973 ja tämä jäi yhtyeen korkeimmaksi sijoitukseksi kyseisellä listalla.


text:
A-puoli
B-puoli


title: Alfafetoproteiini

text: Alfafetoproteiini (AFP) on sikiön veren valkuaisaine eli proteiini, joka luokitellaan albumiineihin. Se kuuluu fetoproteiineihin.


title: Alfafetoproteiini

text: Alfafetoproteiinia on sikiön veressä normaalisti enemmän kuin äidin. Jos sitä esiintyy äidin veressä runsaasti, kyseessä voi olla sikiön kehityshäiriö. Alfafetoproteiini määritetään noin 15. raskausviikolla otetun verinäytteen seerumista.


title: Alfafetoproteiini

text: Alfafetoproteiini on myös aikuisilla ja lapsilla merkkinä joistakin kasvaimista.


Toinen käsittely – kunnianosoitus Alivaltiosihteerille on tribuuttialbumi, joka sisältää eri suomalaisartistien ja -yhtyeiden tulkintoja Alivaltiosihteerin kappaleista. Levy julkaistiin helmikuussa 1995.


title: Aina nälkä – Veljien 20 pahinta hittiä

text: Aina nälkä – Veljien 20 pahinta hittiä on suomalaisen Sielun Veljet -yhtyeen kokoelmalevy. Se julkaistiin vuonna 2003.


title: Aldwychin metroasema

text: Aldwych on lakkautettu asema Lontoon metron Piccadilly Linellä. Se palveli pääteasemana lyhyellä osuudella Holbornin metroasemalta. Hyvin alkuperäiskunnossa säilyneet asematilat ovat tehneet siitä suositun elokuvien kuvauspaikan.


title: Aldwychin metroasema

text: Asema oli tarkoitettu eteläiseksi pääteasemaksi "Great Northern and Strand Railway"lle, joka johti Finsbury Parkista pohjoisen suunnasta. "Great Northernin" ja "Piccadilly and Brompton Railwaysin" linjat kuitenkin yhdistettiin, jolloin Aldwych jäi Holbornin aseman suunnasta omaksi haarakseen. Vaikka Holbornin ja Aldwychin välille rakennettiin kaksi tunnelia, vain toisessa on kiskot jäljellä.


title: Aldwychin metroasema

text: On epäselvää, mistä syystä Aldwychin metroasema rakennettiin, vaikka se oli jäämässä omituisesti perustettavasta metrolinjasta sivuun. Erään käsityksen mukaan päätös aseman saamisesta Aldwychiin oli poliittinen, mutta toisaalta suunnitelmia radan jatkamisesta Thames-joen alitse Aldwychistä etelään oli ollut vireillä. Näistä suunnitelmista kuitenkin luovuttiin melko varhaisessa vaiheessa.


title: Aldwychin metroasema

text: Aldwychin metroasema avattiin nimellä Strand 30. marraskuuta 1907, jolloin se välitti pelkästään syöttöliikennettä Holbornin metroasemalle.


title: Aldwychin metroasema

text: Tästä poikkeuksena oli myöhäisillan junavuoro, joka kulki Finsbury Parkiin ja palveli läheisen teatterin yleisöä. Se lopetettiin 1908, ja vuodesta 1912 liikennettä Holborniin hoidettiin yhdellä junalla entisten kahden asemesta. Matkustajamäärien jäätyä suunniteltua alhaisemmiksi toinen raide purettiin vuonna 1917 ja Aldwychiin jäi vain yksi laituri.


title: Aldwychin metroasema

text: Syöttöliikenne Aldwychistä jatkui vuoteen 1940 jolloin ratahaara suljettiin ja metroliikenteen käytössä olleesta laiturista tuli julkinen väestösuoja. Toinen, jo käytöstä poistettu tunneli ja laituri muutettiin varastotiloiksi, joihin Elginin marmorit tuotiin suojaan pommituksilta. Liikenne aloitettiin uudelleen vuonna 1946 ja se jatkui aina 30. syyskuuta 1994 asti. Asema oli vuosia jatkuvan lakkautusuhan alla. 1990-luvulle tultaessa hissien uusiminen olisi ollut tarpeen, mutta se katsottiin taloudellisesti kannattamattomaksi, joten koko Aldwychin ratahaara suljettiin. Hissien ja rakenteiden kunnostaminen olisi maksanut arviolta 3–5 miljoonaa puntaa ja aseman päivittäinen käyttäjämäärä oli ainoastaan 600.


title: Aldwychin metroasema

text: Vuosien ajan Aldwychin asema tuli suosituksi kuvauspaikaksi elokuva- ja televisiotuotannoille, jotka halusivat käyttää aitoa asemamiljöötä. Koska ratahaaralla ei ollut läpikulkuliikennettä ja sen ainoa asema oli suljettuna viikonloppuisin kuvausryhmät pystyivät työskentelemään häiriöttömästi toisin kuin avoinna olevilla asemilla. Vuonna 1917 suljettua laituria on käytetty vuosia testauspaikkana uusille laiturisuunnitelmille.


title: Aldwychin metroasema

text: Suljetulla asemalla on yhä useita alkuperäisiä vuoden 1907 piirteitä, kuten esimerkiksi opas- ja nimikyltit, hissin rakenteet ja lippuhallin puhelinkioskit. Rakennus on suojeltu. Aseman maanpäälliset osat ovat vuokrattu tapahtuma- ja taidenäyttelytarkoituksiin. Asemarakennuksen julkisivukorjauksen yhteydessä palautettiin näkyviin sen alkuperäinen nimi Strand.


title: Aldwychin metroasema

text: Aldwychin metroasemaa on nähty The Prodigyn ”Firestarter”- sekä Fightstarin ”Waste A Moment” -musiikkivideoissa. Myös elokuvan "V niin kuin verikosto" joitakin kohtia on kuvattu Aldwychin metroasemalla. Elokuvassa "Taistelu Englannista" Aldwychin metroasema nähdään väestönsuojana.


title: Suomirokkia

text: Suomirokkia on Poko Rekordsin kokoelmalevysarja, jota on julkaistu vuodesta 1998 lähtien. Levyt sisältävät kappaleita eri esittäjiltä, joko saman vuoden tärkeimmät hitit tai vanhempia klassikoita.


title: Suomirokkia

text: Kahtena ensimmäisenä vuonna kokoelmia ilmestyi kaksi per vuosi, mutta sittemmin levyjä on julkaistu yksi joka kevät. Kokoelmilla on yleensä jokin tietty teema.


title: Jonathan Todd Ross

text: Jonathan Todd Ross (s. 30. toukokuuta 1978) on yhdysvaltalainen ääninäyttelijä, joka tuli tunnetuksi uransa alkuvaiheessa dubattuaan Marik Ishtaria ja Yami Marikia Yu-Gi-Oh! Duel Monstersissa. Hän on useimmiten työskennellyt 4Kidsille New Yorkissa.


title: Fanfaari

text: Fanfaari (, vanh. "alkajaistoitotus") on vaskipuhaltimilla – usein lyömäsoitinten säestämänä – esitettävä lyhyt musiikkikappale, joka liittyy suuriin seremonioihin. Fanfaari esitetään yleensä juuri ennen tapahtuman tai keskeisen ohjelmanumeron alkamista, merkittävän henkilön saapumista tai muistomerkin paljastamista.


title: Fanfaari

text: Jotkut taidemusiikin säveltäjät ovat säveltäneet fanfaareja. Tunnettuja ovat muun muassa Aaron Coplandin "Fanfare for the Common Man" (”Fanfaari kadunmiehelle”) ja Suomessa Aarre Merikannon säveltämä olympiafanfaari Helsingin olympialaisiin sekä alkufanfaari Artturi Ropen säveltämästä sotilasmarssista "Sotamarsalkan hopeatorvet".


title: Fanfaari

text: Nykyään myös viihdeteollisuus käyttää fanfaareja; laajalti tunnettu on esimerkiksi 20th Century Fox -elokuvatuotantoyhtiön tunnusfanfaari (säveltänyt Alfred Newman), joka soi elokuvien aluksi.


title: Thomas Köhler

text: Thomas Köhler (s. 25. kesäkuuta 1940) on Itä-Saksaa edustanut entinen ohjaskelkkailija. Hän voitti kultaa kaksissa talviolympialaisissa: Innsbruckissa 1964 ja Grenoblessa 1968. Grenoblessa hän sai lisäksi hopeaa.


title: Thomas Köhler

text: Köhler voitti 1960-luvulla lajinsa maailmanmestaruuskilpailuissa viisi mitalia, joista neljä oli kultaa ja yksi hopea.


title: Viterbon maakunta

text: Viterbon maakunta on yksi Italian maakunnista. Se sijaitsee Lazion alueella Keski-Italiassa. Maakunnan pääkaupunki on Viterbo, jossa on yli 60 000 asukasta, kun taas muiden kaupunkien väkimäärä jää alle 20 tuhannen. Maakunta on pinta-alaltaan 3 612 neliökilometriä ja asukkaita siellä oli vuoden 2015 runsaat noin 320 000. Maakunnassa on 60 kuntaa.


title: Viterbon maakunta

text: Alueen järvien rannoilla on ollut asutusta tuhansien vuosien ajan. Bolsena- ja Albanojärvet ovat muodostuneet muinaisten tulivuorien kraattereihin. Monet tunnetuista etruskien asuma-alueista sijaitsevat Viterbossa.


title: Geneettinen koodi

text: Geneettinen koodi ilmoittaa, mitkä kolmen emäsparin jonot eli "kodonit" DNA- tai RNA-molekyylissä vastaavat proteiinisynteesissä mitäkin aminohappoa. Solun geenit ovat nukleotideista koostuvia DNA-säikeitä. Kun proteiinia valmistetaan, geenin DNA kopioidaan lähetti-RNA:ksi, jonka mukaan proteiini tuotetaan. Emäksiä on neljää erilaista. DNA:ssa ne ovat adeniini (A), tymiini (T), sytosiini (C) tai guaniini (G). Lähetti-RNA:ssa on tymiinin paikalla urasiili (U).


title: Geneettinen koodi

text: DNA:ssa tai RNA:ssa oleva kodoni eli kolmen emäksen jono vastaa aina yhtä aminohappoa tai ohjausmerkkiä. Esimerkiksi metioniinia vastaa RNA:ssa kodoni adeniini-urasiili-guaniini, joka merkitään lyhyemmin AUG. Näin ollen kodonissa voi olla kolme eri emästä, mutta neljää eri tyyppiä. Kolmesta neljäntyyppisestä emäksestä voidaan muodostaa 4 eli 64 erilaista kolmen emäksen jonoa. Koska aminohappoja on vain 20, montaa aminohappoa vastaa useita eri emäsyhdistelmiä eli kodonia. Lisäksi kodoneista kolme on lopetuskodoneita, jotka eivät vastaa mitään aminohappoa.


title: Geneettinen koodi

text: Nukleotidiksi sanotaan emästä, jossa on mukana runko-osat eli fosforihappo ja sokeriosa, joka on DNA:ssa deoksiriboosi ja RNA:ssa riboosi. Emäksistä adeniini sekä guaniini ovat suuria puriineja ja tymiini, urasiili sekä sytosiini pieniä pyrimidiinejä. Nukleotidipareissa aina puriini ja pyrimidiini sitoutuvat toisiinsa tietyllä määrällä vetysidoksia. Guaniini ja sytosiini sitoutuvat toisiinsa kolmella vetysidoksella, kun taas adeniini ja tymiini tai adeniini ja urasiili sitoutuvat toisiinsa kahdella vetysidoksella. DNA:n ja RNA:n emäsparit sopivat toisiinsa kuin palapelin palat.


title: Geneettinen koodi

text: Kun DNA:sta muodostetaan RNA:a, tulee RNA:han DNA:n vastinjuosteessa eli mallijuosteessa olevaa emästä vastaava emäs. DNA:n toisessa juosteessa eli koodaavassa juosteessa tulee näin olemaan samanlainen emäsjärjestys kuin syntetisoitavassa RNA:ssa sillä erotuksella, että RNA-juosteessa on niillä kohdin urasiili, missä DNA:n koodavassa juosteessa on tymiini. Kun lähetti-RNA:sta muodostetaan polypeptidiketjua, on aminohappoja kuljettavissa siirtäjä-RNA-molekyyleissä tunnistuskohta, jossa on kyseisen siirtäjä-RNA:n kuljettaman aminohapon kodonin peilikuva eli antikodoni. Kukin emäs muuntuu toiseksi alla olevan taulukon mukaan eri DNA- ja RNA-molekyyleissä.


title: Geneettinen koodi

text: Lähes kaikkien organismien proteiinisynteesi noudattaa tätä niin kutsuttua standardia geneettistä koodia, mutta siitä on olemassa myös jotain harvinaisia poikkeuksia. Kooditaulukkoa luettaessa tulee tietää, onko taulukko koostettu DNA:n mallijuosteen, DNA:n koodaavan juosteen, lähetti-RNA:n juosteen vai siirtäjä-RNA:n tunnistuskohtien perusteella. DNA:n koodaavan juosteen emäsjärjestys vastaa lähetti-RNA:n emäsjärjestystä muuten, paitsi että lähetti-RNA:ssa on tymiinin kohdalla urasiili. Metioniinia vastaa DNA:ssa koodi TAC ja myös DNA:n toisessa juosteessa oleva antikodoni ATG. TAC kääntyy RNA:ssa muotoon AUG, jolloin siirtäjä-RNA:n tunnistuskohdassa on UAC.


title: Geneettinen koodi

text: Alla olevassa taulukossa on kuvattuna lähetti-RNA:ssa olevien kodonien perusteella polypeptidiketjuun tulevat aminohapot. Taulukossa olevat värit kuvaavat kuvaavat kunkin aminohapon ominaisuuksia seuraavasti: keltaisella pohjalla merkityt ovat poolittomia, vihreällä pohjalla merkityt poolisia, violetilla pohjalla merkityt emäksisiä ja punaisella pohjalla merkityt happamia. Kolme lopetuskodonia ovat valkoisella pohjalla. AUG-kodoni koodaa sekä metioniinia, että toimii translaation aloituskohtana eli proteiinisynteesi alkaa lähetti-RNA:n ensimmäisestä AUG-kodonista. Taulukosta haetaan aminohappoja valitsemalla ensin rivi sen mukaan, mikä emäs on kodonin ensimmäinen emäs, sitten sarake kodonin toisen emäksen mukaan ja lopuksi näin saadussa ruudussa olevista neljästä vaihtoehdosta se, jonka viimeinen emäs vastaa taulukosta haettavan kodonin viimeistä emästä.


title: Geneettinen koodi

text: Värit tarkoittavat aminohappojen tyyppejä


title: Geneettinen koodi

text: Taulukossa on esitettynä 20 proteiineissa käytettyä aminohappoa sekä niitä koodaavat kodonit. Metioniinia koodaa vain yksi kodoni AUG, mutta joitain aminohappoja 5–6 erilaista kodonia. Taulukossa on lihavoitu saman aminohapon eri kodoneissa toistuvat emäkset.


title: Geneettinen koodi

text: Koodin selvittäminen alkoi vuonna 1961, kun Marshall Nirenberg ja Heinrich J. Matthaei totesivat, että kolmen urasiilin yhdistelmä vastaa fenyylialaniinia. Koodin kokonaisuudessaan sai selvitetyksi Har Gobind Khorana 1960-luvun lopulla.


title: Geneettinen koodi

text: Geneettisen koodin alkuperää ja historiaa ei tunneta, mutta tutkijoilla on silti joitain arvailuja geneettisen koodin historiasta. Monet biokemistit uskovat, että geneettisessä koodissa olisi ollut alkujaan vähemmän aminohappoja, mutta aminohappojen alkuperäistä määrää ja ilmestymisjärjestystä ei tiedetä. Esimerkiksi kahden emäksen kodoniin perustuva koodi olisi käynnistänyt aminohappojen synteesin ja aiheuttanut koodin laajenemisen. Ensimmäiset aminohapot olisivat saattaneet olla kemiallisesti stabiileimpia urasiilin ja guaniinin yhdistelmiä, jotka koodaavat proliinia, alaniinia, arginiinia ja lysiiniä.


title: Geneettinen koodi

text:
Tiedetään, että aminohapot joita valmistetaan soluissa samankaltaisia valmistusketjuja pitkin, omaavat samantyyppisen kodonin. Lyhyillä RNA-pätkillä, aptameereilla ja oligonukleotideilla tehdyt tutkimukset viivaavat siihen, että tietyn tyyppiset lyhyet RNA:t reagoivat herkemmin tietyn tyyppisten aminohappojen kanssa.
Näin ollen siirtäjä-RNA:ita olisivat edeltäneet lyhyet, toisenlaiset RNA-ketjut ennen siirtäjä-RNA:ta tuottavien entsyymien syntyä. Luonnonvalinta olisi minimoinut geneettisen koodin pituuden kolmeen suojaksi mutaatioita vastaan.


title: Geneettinen koodi

text: Jenan yliopistossa laadittu geneettisen koodin taulukko, joka perustuu emästen kemiallisiin ominaisuuksiin.


title: Geneettinen koodi

text: Keltaisella alueella geneettisen koodin kolmas kodoni ei vaikuta aminohappoon. Näin ollen esimerkiksi proliinia Pro koodaavat RNA:ssa emäsydistelmät CCC, CCU, CCA ja CCG. Tässä puriinit A, G on merkitty kodonitunnuksella 1, ja pyrimidiinit tunnuksella 0. Emäkset G ja A sitoutuvat kolmella vetysillala, emäkset C ja U kahdella vetysillalla. Näin esimerkiksi emäspari UU sitoutuu heikosti neljällä vetysillalla, ja emäspari CC vahvasti kuudelle vetysillalla.


title: Raija Pirttimaa

text: Raija Pirttimaa on Jyväskylän yliopiston erityispedagogiikan yliopistonlehtori. Hän on ollut Oulun yliopiston erityispedagogiikan professori 1. elokuuta 2008 alkaen. Virka oli sijoitettu Oulun yliopiston kasvatustieteiden tiedekunnan Kajaanin opettajankoulutusyksikköön, jonka alana on oppimisen ja opetuksen erityispedagoginen tutkimus.


title: Julian Grimau (albumi)

text: Julian Grimau on vuonna 1971 julkaistu uusintapainos Tapio Heinosen debyyttialbumista. Albumin ensipainos ilmestyi vuonna 1970 nimellä "Tapio Heinonen".


title: Julian Grimau (albumi)

text: A-puoli


title: Julian Grimau (albumi)

text: B-puoli


title: Oliver Pollock

text: Oliver Pollock (1737 Coleraine, Irlanti – 17. joulukuuta 1823 Pinckneyville, Mississippi) oli kauppias ja Yhdysvaltain itsenäisyyssodan aikainen talousmies, joka muistetaan parhaiten dollarin symbolin keksijänä (1778).


title: Oliver Pollock

text: Pollockin kaupunki Louisianassa on nimetty hänen mukaansa.


title: Šota Arveladze

text: Šota Arveladze (, s. 22. helmikuuta 1973 Tbilisi Georgian SNT, Neuvostoliitto) on entinen georgialainen jalkapalloilija. Hänen veljensä Artšil Arveladze on myös ammattilaisjalkapalloilija.


title: Šota Arveladze

text: Ennen saapumistaan skotlantilaiseen Rangersiin 2001, Arveladze oli pelannut Dynamo Tbilisissä, Trabzonsporissa ja AFC Ajaxissa ollen kussakikin ainakin yhdellä kaudella paras maalintekijä. Kun hän edusti Trabzonsporia kaudella 1995–1996 hän oli Turkin Superliigan paras maalintekijä toisena ulkomaalaispelaajana Tarik Hodžićin jälkeen.


title: Šota Arveladze

text: Arveladze siirtyi Rangersiin vuonna 2001 kahden miljoonan punnan siirtosummalla. Vuonna 2005 hän palasi Alankomaihin liittyen AZ Alkmaarin joukkueeseen.


title: Šota Arveladze

text: Hän oli myös vakiopelaaja Georgian maajoukkueessa ja on tähän mennessä eniten maaottelumaaleja tehnyt georgialainen. Hän lopetti aktiiviuransa 22. toukokuuta 2008, kun hän ilmoitti liittyvänsä Alkmaarin valmennusryhmään.


title: Gene Handley

text: Eugene Louis "Gene" Handley (25. marraskuuta 1914 – 12. huhtikuuta 2009) oli yhdysvaltalainen baseballpelaaja. Hän syntyi Kennettissä, Missourissa, ja opiskeli Bradleyn yliopistossa. Toinen baseballtähti, Lee Handley, oli hänen veljensä.


title: Gene Handley

text: Handley pelasi MLB-tasolla vuosina 1946–1947. Hänen seuransa oli Philadelphia Athletics.


title: Lee Handley

text: Lee Elmer Handley (13. heinäkuuta 1913 – 8. huhtikuuta 1970) oli yhdysvaltalainen baseballpelaaja. Hän vaikutti MLB-tasolla vuosina 1936–1947 seuroinaan Cincinnati Reds, Pittsburgh Pirates ja Philadelphia Phillies.